Zapaljen automobil člana Predsedništva Srpske liste Slavka Simića - Radio televizija Pančevo\n9. januara 2020. 0232\nU Leposaviću je, malo posle ponoći, zapaljen automobil člana Predsedništva Srpske liste Slavka Simića. Paljenje Simićevog automobila kukavički akt, ocenio Marko Đurić.U eksploziji niko nije povređen, a policija i vatrogasci su izašli na lice mesta, prenosi portal Kosovo online.U trenutku eksplozije Slavko Simić nije bio u Leposaviću.Portparol KPS za sever Kosova Branislav Radović potvrdio je da je 25 minuta iza ponoći u Leposaviću došlo do požara na putničkom vozilu marke „pežo“, crne boje, čiji je vlasnik Srbin S.S. (36).\n„Vozilo je bilo parkirano u nedovršenoj garaži ispred zgrade u kojoj je stanovao vlasnik, na lice mesta izašli su priparnici vatrogasne jedinice i patrola Policijske stanice Leposavić“, rekao je Radović i dodao da je vozilo u potpunosti izgorelo.\nPaljenje automobila člana Predsedništva Srpske liste Slavka Simića u Leposaviću je kukavički akt onih koji veruju da se na taj način može otupiti volja srpskog naroda na Kosovu i Metohiji da se bori za svoja prava i opstanak, poručio je direktor Kancelarije za Kosovo i Metohiju Marko Ðurić.\nOn je naveo da bi činjenica da se to dogodilo u Leposaviću, na krajnjem severu Kosova i Metohije, trebalo da bude poruka da borci za prava srpskog naroda nisu nigde bezbedni i da su im život i imovina ugroženi gde god da se nalaze.\n„Naručiocima i izvršiocima ovog kukavičkog napada u ime države Srbije i Srpske liste poručujem da ništa ne može pokolebati naš narod u nameri da ostane na Kosovu i Metohiji, i da nema tog čina ekstremizma na koji Srbi neće odgovoriti još većom odlučnošću da istraju u svojoj borbi“, naveo je Ðurić u saopštenju.\nOn je pozvao predstavnike Srpske liste da uzdržano reaguju, kao što su, kako kaže, to i do sada činili u svim teškim i izazovnim situacijama, jer se bitka vodi i biće dobijena strpljenjem i mudrošću.\nÐurić je pozvao nadležne organe da bez odlaganja istraže i kazne odgovorne za napad na, ističe, jednog od najistaknutijih i najboljih srpskih predstavnika na Kosovu i Metohiji.\nNovo zlato za Marka Milanovića\nAMSS: Polise osiguranja na tehničkim pregledima kao i do sada\nJasmina Petkovic 2. februara 2019. 2. februara 2019.


Ješić: Populizam curi na sve strane | Autonomija\nJešić: Populizam curi na sve strane\nJankovićev tim ponesen prostim populističkim pučkim mišljenjem da su političke partije osnovni krivac za našu agoniju\nPoslanik Demokratske stranke (DS) Goran Ješić ocenio je da odluka Pokreta slobodnih građana da prekine saradnju sa DS ima veze sa raznim „šaptačima“ oko lidera pokreta Saše Jankovića koji su, kako je istakao, poneseni populizmom.\n„Ključna greška ekipe oo Saše Jankovića je ta što su poneseni prostim populističkim pučkim mišljenjem da su političke partije osnovni krivac za loš životni standard i ovu našu agoniju, pojurili u formiranje nevladine organizacije i time pokazali potpunu političku nezrelost kao i Pokret Dosta je bllo ili Vuk Jeremić u najavi“, rekao je Ješić za sutrašnji Danas.\nOn je ocenio da je to „populizam koji curi na sve strane“.\nJešić je podsetio da je među prvima Jankovića, i pre odluke DS, predlagao za predsedničkog kandidata.\n„Sve što se desilo posle, po meni, istorijskog rezultata od blizu 600.000 glasova na predsedničkim izborima je apsolutno bilo trapavo i rasulo je tu podršku za samo nekoliko nedelja“, ocenio je Ješić.


Modne trgovine - Beograd Travel\nModne trgovine\tKarastojković Saša\t2016-12-18T13:01:44+00:00\nBeograd je modna prestonica balkana, koja se ističe stilom, lepotom i sofisticiranošću, i to je dom nekim od poznatijih modnih dizajnera. Modna industrija je ovde razvijena i njeni koreni sežu do prve polovine XX veka.\nModne kuće početkom prošlog veka\nDvadesetih godina XX veka u Beogradu je postojalo više modnih salona za koje se smatralo da su na evropskom nivou. Svim tadašnjim modnim kućama uzor i centar svetske mode je bio Pariz. Kad god bi se u Parizu lansirao neki novi modni trend, prestižni beogradski trgovci i vlasnici krojačkih salona bi već nakon 15 dana sve to predstavili beogradjanima. Kada je padom njujorške berze 1929. godine izazvana velika svetska kriza, to se odrazilo na sve aspekte života beogradjana, pa i na modu. Zbog inflacije i teške materijalne situacije, moda u Beogradu počinje da kasni za jednu sezonu u odnosu na ostale velike Evropske gradove.\nModne kuće Beograda\nU Beogradu postoje modne trgovine koje se bave visokom modom, ali postoji i alternativa u vidu minimalizma, ili klasičnih modela, ponekad sa neobičnim modnim detaljima. Takodje postoji veliki izbor različitih odevnih predmeta koje su pojedine modne trgovine namenile onima koji pre svega moraju da misle o svom budžetu.\nModni dizajn je forma umetnosti posvećena kreaciji različitih odevnih predmeta, a u našem glavnom gradu mogu se naći modeli kako domaćih, tako i najvećih svetskih dizajnera.\nJedna od poznatijih modnih trgovina u Beogradu je i modna kuća Balašević, osnovana 1986. godine, koja i dalje uspešno posluje kada su u pitanju modeli namenjeni lepšem polu. Preko deset prodajnih objekata u gradu čini modele ove modne trgovine lako dostupne svim beogradjanima.\nModna kuća Verice Rakočević je poznata i van granica naše zemlje i uspešno posluje preko 30 godina. Današnja modna scena Beograda i Srbije ne bi bila ista bez modela ove poznate dizajnerske kuće.\nPored ovih, u Beogradu se nalaze i druge modne kuće kao što su Mona, Grahovac i Ognjenović, čiji modeli ističu ličnost onoga koji ih nosi i čija se skrivena vrednost vidi tek kada se obuku.\nŠetajući beogradskim ulicama i bulevarima i upijajući atmosferu grada, nailazimo na mnogobrojne butike u čijim izlozima možemo videti modele naših najpoznatijih modnih kuća, kreiranih i inspirisanih glavnim gradom i lepotom beogradjanki.


Vakcine za Z. Balkan što je prije moguće – Portal Ulcinj\nVakcine za Z.…\nEvropska unija (EU) radi “na dvije staze” kako bi se obezbijedile vakcine za Zapadni Balkan kazala je predsjednica Evropske komisije (EK) Ursula fon der Lajen. Nakon sastanka lidera zemlja EU istakla je da će zemlje regiona što je prije moguće imati pristup vakcinama, piše Portal RTCG.\n“Podržavamo od početka Kovaks, koji je koncipiran kako bi se vakcine obezbijedile za zemlje sa srednjim i nižim standardom”, kazala je ona, javlja dopisnik TVCG iz Brisela.\nNo, i pored toga što je, kako ističe, Evropa najveći finasnijer Kovaksa, u ovom trenutku taj mehanizam ima poteškoća da dobije vakcine, zbog čega se “ostatak svijeta osjeća zapostavljenim u pristupu vakcinama“.\nLajen ocjenjuje i da je Kovaks mehanizam “najbolji put za solidarnost sa zemljama sa srednjim i nižim standardom” ali da je zbog nedostatka vakcina usljed globalne tražnje predložila EU liderima mehanizam dijeljenja određenih vakcina, dok Kovaks ne bude u mogućnosti da isporuči veće doze.\n“Možemo i to moramo da uradimo a da ne poremetimo nacionalne planove vakcinacije i uz koordinaciju sa farmaceutskim kompanijama. To je takođe pitanje samointeresa. Što duže virus cirkuliše više je rizika za mutacije i za živote, i u našem je interesu da podijelimo vakcine s drugim regionima u svijetu”, zaključuje Fon der Lajen.


EXIT i NIS organizuju četvrti konkurs „Youth Heroes”: Traže se mladi heroji Srbije! - RTV Santos\nEXIT fondacija u saradnji sa kompanijom NIS, a uz podršku Radio-televizije Srbije i kompanije Ringier Axel Springer, i ove godine raspisuje konkurs „Youth Heroes“, za izbor pozitivnih uzora u društvu. Ključna borba u Srbiji, koja godinama traje, jeste zadržavanje i privlačenje mladih talenata. Želja pokretača konkursa jeste da ukažu na to da se vredan rad, upornost, radoznalost, humanost, hrabrost i kreativnost isplate. EXIT i NIS već četvrtu godinu zaredom biraju novu generaciju mladih heroja Srbije iz ukupno četiri oblasti: obrazovanja i nauke, preduzetništva i kreativnih industrija, društvenog aktivizma i kulture i umetnosti.Konkurs će biti otvoren do 20. avgusta, a nosioci titule „Youth Heroes“ biće proglašeni u septembru ove godine. Specijalna „Youth Heroes“ nagrada ove godine biće dodeljena u saradnji sa Omladinskim savezom udruženja Omladinska prestonica Evrope Novi Sad 2019.\nPrethodnoIzgubljene tablice, potrebna pomoć\nSledećeHip-hop festival unutar Exita objavio Bassivity zvezde i najjače hip-hop face iz celog regiona!


USPEH SRPSKIH ORUŽARA: Lazar 2 pobedio i Ruse i Amere\nPobedili u oštroj konkurenciji\nAndrej Mlakar 17.02.2014. 13:38h 19:18h\nPakistanska policija odlučila je da kupi 20 komada srpskog oklopnog vozila posle testiranja u kome su učestvovale Turska, Ukrajina, Rusija i SAD e\nISLAMABAD – Pakistanska policija odlučila je da od Srbije kupi najmanje 20 oklopnih vozila točkaša Lazar II konfiguracije 8x8 koje još od avgusta 2013 godine testira Pakistanska armija.\nPakistan je interesovanje za kupovinu Lazara II pokazao posle testiranja u kome su sa svojim točkašima učestvovala Turska, Ukrajina, Rusija i Sjedinjene Američke Države, a na testovima Srbija ubedljivo odnela pobedu.\nGlavni razlog zašto se pakistanska policija odlučila na kupovinu Lazara 2 8x8 nalazi se u dotrajalosti i neadekvatnoj lakih oklopnih vozila mohafiz razvijenih na šasiji Lend Rovera tipa difender 110, posebno posle poslednjih smrtnih žrtava među policajcima zbog izuzetno slabog oklopa i dotrajalih vozila.\nNaime pakistanska policija u borbi protiv kriminalaca u gradu Lara zbog neadekvatne oklopne zaštite izgubila je čak 18 policajaca koji su došli pod udar, bombi i protivavionskih topova prilikom sukoba policije i lokalnih kriminalaca.\nZbog velikih gubitaka pakistanska policija se odlučila da po hitnom postupku od Srbije kupi 20 točkaša Lazar II.\n“ Srbija je jedina država koja je na testiranju dala uživo demonstraciju i prikaz otpornosti vozila u borbenom delovanju, dok smo u njemu imali pravu posadu, izjavio je predstavnik pakistanske policije Dost Ali Baloch.\nOn je dodao i da je Srbija ponudila isporuku oklopnih vozila u dve faze, a krajem decembra 2013 godine ponuđena je i najniža cena od 11 miliona američkih dolara za kupovinu 20 oklopnih vozila.\nPodestimo na Sajmu vojne opreme i naoružanja Partner 2013 koji se održao u junu prošle godine srpskoj javnosti je prikazano novo oklopno vozilo točkaš konfiguracije 8x8 pod imenom Lazar 2.\nVišenamensko oklopno vozilo Lazar 2 8x8 zasniva se na modifikacijama koncepta i tehničkih rešenja primenjenih na funkcionalnom modelu vozila Lazar. Modifikacije vozila su izvršene sa ciljem daljeg usklađivanja osnovnih karakteristika vozila sa aktuelnim svetskim trendovima u razvoju familija višenamenskih oklopnih vozila točkaša.Koncept vozila Lazar 2 predstavlja kombinaciju koncepata klase MRAP ( Mine Ressistant Ambush Protection vheicle s tim što ovaj točkaš više pomera ka konceptu MRAV ( Multi- Purporse-armored Vhecicle), pre svega zbog uvođenja koncepta nezavisnog oslanjanja.Koncept vozila omogućava ugradnju različitih vrsta turela, kupola, i oružanih stanica, u zavisnosti od osnovne namene vozila. Na sajmu je predstavljen sa kupolom Vidra-E.\nU Lazar je ugrađen motor od 500 konja, što omogućava da na ravnom putu razvije brzinu od 100 km na čas. Novi oklop nivoa 4 plus. Vozilo ispred sebe ima kameru sa 180 stepeni vidljivosti, a u unutrašnjosti se nalaze I monitori za levu,desnu i zadnju kameru ugrađena iznad izlaznih vrata za iskrcavanje vojnika.\nTokom sajma bilo je obelodanjeno i prvi put da je prva tri vozila naručila pakistanska armija za testiranje i moguću licencnu proizvodnju u sopstvenim pogonima fabrike za proizvodnju tenkova i oklopnih vozila HIT u gradu Taksila


Završen prvi dio projekta Afirmacija mladih za opstanak na selu - Kozarac.ba\nPočetkom decembra je završen prvi dio projekta „Afirmacija mladih za opstanak na selu“ koji provodi Udruženje za zaštitu i očuvanje tradicije narodnog blaga Potkozarja “ Teodora“ iz Prijedora.\nTokom projekta kurs šivenja, koji je vodila Zora Dronjić, prošlo je 11 polaznica iz Kozarca, a kurs tkanja, koji je vodila Stoja Zrnić, prošlo je 13 polaznica u Omarskoj.\nKako nam je potvrdila Snježana Latinčić, predsjednica „Teodore“, od svih učesnica obuku su uspješno završile 3 polaznice kursa šivenja i 5 polaznica kursa tkanja tako da su one sada osposobljene da mogu samostalno početi raditi.\n„Za nas je to vrlo uspješan kurs gdje su učesnice naučile osnovne tehnike šivenja: štepove, ravni bod, obradu šavova, vađenje šnjitova, heftanje i u završnoj fazi usavršavali vještine. Na kursu tkanja učesnice su stekle osnovne tehnike tkanja: izrada osnove na snovaljci, nametanje osnove u stan, uvođenje osnove u naćnice, rad na tkalačkom stanu-izrada suvenir torbica, ponjava, krpara, itd.“, rekla je Latinčićeva koja je vodila i kurs slikanja na staklu.\nOva obuka je takođe bila sastavni dio projekta a polaznice koje su prošle ovaj kurs naučile su osnovne tehnike slikanja na staklu, kao i oblikovanje glina mol mase.\n„Imali smo i kurs veza, heklanja i pletenja, na kome su učesnice savladale osnovne tehnike iz ove oblasti, a obuku je vodila Nataša Antonić, članica našeg Udruženja“, dodala je Snježana Latinčić”.\nOd 05.12.2011. godine u Kozarcu je započet kurs slikanja na staklu i kurs tkanja a u Omarskoj kurs šivanja i kurs veza, heklanja i pletenja.\nIz „Teodore“ ističu da su veoma zadovoljni odzivom građana iz pomenutih mjesnih zajednica a kursevi se održavaju po planu i programu 2 puta sedmično po 2 školska časa.\nAktivnosti projekta „Afirmacija mladih za opstanak na selu“ sprovodi se u sklopu UNDP projekta „Jačanje lokalne demokratije II/LOD II“ kojeg finansira Evropska unija iz sredstava instrumenta za predpristupnu pomoć (IPA) u iznosu 1,5 miliona eura.


Drama u Nišu: Mladić izvučen iz bazena, priključen na respirator\nHronika Autor:Blic09. avg. 202119:01 > 19:03\nNišlija čiji identitet još uvek nije utvrđen prebačen je u Urgentni centar Kliničkog centra u Nišu i priključen na respirator nakon što je danas oko 13 časova spašen od utapanja na bazenu na Čairu.\nPrema prvim informacijama do kojih je došao Blic, kupača su iz bazena su izvukli dežurni spasioci Sportskog centra Čair, ali za sada još uvek nije poznato zbog čega je i pod kojim okolnostima potonuo ispod površine vode.\nKako saznaje Blic, on je imao puls i disao je kada je vozilom Hitne pomoći dovezen u Urgentni centar KC u Nišu, ali je pregledom konstatovano da je u teškom stanju zbog čega je priključen na mašinu za disanje.\nUhapšen zbog pomaganja osumnjičenom za ubistvo da pobegne\nUhapšen piroman koji je namerno izazivao požare\nGori deponija i u Novom Sadu, gusti dim se širi gradom\nPluća bila puna vode\n„Pacijentu su na prijemu pluća bila puna vode. Zbog niske saturacije i loših vitalnih parametara, on je intubiran i priključen na mašinu za disanje, nakon čega je dobio svu adekvatnu terapiju“, rečeno je Blicu u Kliničkom centru u Nišu.\nPacijentu su pre intubacije lekari morali da izvuku vodu iz pluća a dijagnostikom su kod njega utvrđene dodatne povrede\n„Dijagnostikom je utvrđen serijski prelom rebara sa obe strane grudnog koša kao i naprsnuće grudne kosti. Nije imao drugih popvreda na telu“. Povređeni muškarac je u stanju životne ugroženosti i pod neprekidnim je nadzorom lekara.\n„Imao je plus kad su ga odvezli“\nU Sportskom centru „Čair“ Blicu je potvrđeno da je spasilačka služba izvukla muškarca koji se utapao iz bazena i da je odvezen u bolnicu.\n„Spasioci su izvukli utopljenika iz bazena, pozvana je Hitna pomoć i on je sa pulsom odvezen u Klinički centar u Nišu. Nisam bio prisutan kada se to događalo tako da u ovom trenutku ne mogu da dam više informacija“, kaže za Blic Milan Milanov, upravnik bazena pri Sportskom centru „Čair“.\nU Hitnoj pomoći u Nišu Blicu je potvrđeno da su primili više poziva sa čairskog bazena radi ukazivanja kupaču koji je izvučen iz bazena.\n„Primili smo prvi poziv u 13.03 časova da se neko davi na bazenu i da je potrebno ukazivanje pomoći. Ekipa je preuzela pacijenta koji je davao znake života ali nije bio u svesnom stanju, i prevezla ga do Kliničkog centra u Nišu“.


Da je život paradoksalniji i od najmaštovitije fikcije, svedoči nedavno publikovana studija novosadskog Centra za regionalizam o slobodi kretanja roba i ljudi između Kosova i Srbije u sklopu regionalne saradnje. Istraživački tim, koji je u saradnji sa prištinskom nevladinom organizacijom “Majka Tereza” detaljno istraživao legalne trgovinske tokove, ali i poslovanje u sivoj zoni, utvrdio je da je ukupna trgovinska razmena između Srbije i Kosova u 2010. godini iznosila oko 500 miliona evra. Zvanična statistika u Beogradu beleži da je Kosovo krajem 2010. bilo na devetom mestu među izvoznim tržištima, sa registrovanim izvozom od, precizno, 296.472.000 evra, što iznosi oko četiri procenta ukupno registrovanog plasmana robe na strana tržišta. Sa dodatnih oko 200 miliona evra prometa robe u sivoj zoni, Kosovo na listi izvoznih tržišta ulazi u grupu pet prvih tržišta na koje Srbija izvozi. Dakle, u društvu sa Italijom (koja u Srbiji ima fabriku i proizvodi Fiat 500L), Rusijom (čiji je naftni aranžman sa Srbijom više nego poznat) i Nemačkom (tradicionalno najvećim spoljnotrgovinskim partnerom nekadašnje Jugoslavije, a potom i Srbije).\nPosle stavljanja Kosova pod protektorat Ujedinjenih nacija, Vlada Srbije je 2000. donela uredbu kojom je Kosovo tretirano kao jedinstveno carinsko područje, sa izuzetkom severnog dela Kosova naseljenog srpskim stanovništvom, koje je uredbom Vlade Srbije 2005. oslobođeno plaćanja poreza na dodanu vrednost (PDV) na naftne derivate, automobile, mobilnu telefoniju i niz drugih roba. Ta uredba je preko noći ovaj neuralgični deo Kosova pretvorila u pravi raj za švercere svih fela. Posebno one sa jakim vezama sa državnim organima, privremenim institucijama Kosova, krupnim biznisom, međunarodnim švercerima, ali i ljudima iz kriminalnog miljea, odakle je i dobar deo ovih novopečenih “biznismena” i poticao ili je toj grupaciji imao da zahvali na sticanju “početnoga kapitala”.\nPrema rečima Aleksandra Popova, direktora Centra za regionalizam, istraživački tim je utvrdio da je na osnovu uredbe Vlade Srbije iz 2005. budžet Srbije u periodu od 2008. do juna 2011. oštećen samo na osnovu neplaćanja PDV-a na naftu za preko 90 miliona evra, zbog neplaćanja poreza na prodaju automobila gotovo 120 miliona evra, kao i oko tri miliona evra zbog neplaćanja poreza na mobilnu telefoniju. Suočena sa ovim činjenicama, Vlada Srbije je 16. septembra 2011. suspendovala deo uredbe, što je kod dela srpskih biznismena na severnom Kosovu dočekano kao “još jedan dokaz izdaje srpskih interesa na Kosovu”. Iz istog kruga su stizale slične ocene i kada je Srbija 2006. potpisala Sporazum o slobodnoj trgovini u Centralnoj Evropi (CEFTA). Najveća zamerka je što je jedan od potpisnika sporazuma za brži protok robe u Jugoistočnoj Evropi bilo i Kosovo, doduše u liku predstavnika UNMIK-a, na osnovu Rezolucije UN-a 1244.\nSuočen sa problemima koji nastaju zbog različitog tumačenja carinskih, ali i administrativnih propisa, Savet bezbednosti Ujedinjenih nacija je 2008. usvojio poseban plan kojim se Kosovo tretira kao jedinstveno carinsko područje. U međuvremenu, institucije samoproglašenog nezavisnog Kosova konsoliduju carinski sistem, pritišću međunarodne institucije i optužuju Srbiju da ne poštuje “realnost na terenu” (u kom kontekstu treba tumačiti i pomenuti plan Saveta bezbednosti UN-a o kosovskom carinskom području), preuzimaju carinske prelaze, a problemi nastaju kada, prošle godine, pokušavaju da postave carinike i na poslednja dva prelaza – Jarinje kod Leposavića (Prelaz 1) i Brnjak kod Zubinog Potoka (Prelaz 31). Od tada je sever Kosova pod konstantim “vanrednim stanjem”, koje se manifestuje u srpskim barikadama, paljevininama carinskih prelaza, sukobima sa snagama KFOR-a, probijanjem alternativnih puteva kroz planinska bespuća Rogozne i obronaka Kopaonika…\nTeški pregovori srpske i prištinske strane doveli su do kompromisnog rešenja da na Brnjaku i Jarinju mogu da budu carinici, ali ne kosovski, nego međunarodni. Doduše, na ta dva prelaza nije moguć promet komercijalne robe, tako da se kamioni usmeravaju na neki od preostalih 29 prelaza, na kojima kosovski carinici sasvim normalno carine robu koja ulazi na Kosovo. Nova Vlada u Beogradu najavljuje nastavak pregovora, a lideri četiri srpske opštine na severu Kosova jednodušno su ovih dana odbili ponudu Hajredina Kučija, zamenika kosovskog premijera, da se sever Kosova integriše na osnovu Ahtisarijevog plana, koji podrazumeva široku autonomiju u različitim oblastima, sopstveno ubiranje carina, čak i pravo opštine Severna Kosovska Mitrovica da bude osnivač Univerziteta koji se iz Prištine 1999. iselio u ovaj podeljeni grad.\nBerza u Novom Pazaru\nSrbija na Kosovo izvozi naftu i naftne derivate, energente, prehrambene proizvode, ali i građevinski materijal. Oni koji su na Kosovo ulazili na prelazu Merdare, mogli su da se uvere da kolone kamiona natovarenih građevinskim materijalom i cisterne sa naftom danima stoje i čekaju na carinjenje. Autore studije o prometu roba i ljudi između Kosova i Srbije, pored legalnih tokova, posebno je interesovalo kako se obavlja ilegalna trgovina. Utvrdili su da u tome postoji značajno učešće poslovnih ljudi iz Novog Pazara, koji se javljaju kao posrednici između kosovskih Albanaca i srpskih firmi i pojedinaca. Takođe, kvantaška pijaca u Novom Pazaru postala je najznačajnija berza na kojoj se kupuje roba pristigla sa Kosova, čije je poreklo više nego interesantno. Na ilegalnom uvozu robe sa Kosova Srbija gubi svake godine 126.000 evra zbog neplaćenog PDV-a. Uz to, takva roba ne prelazi nikakvu kontrolu te predstavlja rizik po zdravlje potencijalnih kupaca. Sa Kosova, mahom ilegalnim putevima, u Srbiju pristižu pileći bataci, fileti, smrznuto goveđe i svinjsko meso, dimljena pršuta iz Brazila, Argentine, Velike Britanije, SAD-a… Paletu ilegalne trgovine upotpunjuju i suhomesnati i mlečni proizvodi iz Bosne i Hercegovine i Mađarske, kafa i koncentrisani proizvodi iz Švajcarske, Hrvatske i Turske, bebi program, kozmetika i kućna hemija iz Nemačke, Slovenije, riblje konzerve, paštete, parizeri, viršle iz BIH-a, Slovenije i Hrvatske.\nZanimljiv je uvoz robe sa Kosova čiji su proizvođači u Srbiji. Naime, pošto je uvoz robe iz Srbije na severni deo Kosova oslobođen PDV-a, srpski šverceri takvu robu izvezu u Kosovsku Mitrovicu, potom roba fiktivno “prelazi” u južni deo Mitrovice, “urade se papiri”, i kao takva, kosovska roba srpskog porekla uvozi se u Srbiju. Roba je jeftinija od one u Beogradu, jer na nju nije obračunat PDV. Nekoliko godina ranije, u hapšenju “carinske mafije” ustanovljeno je da, u nekim slučajevima, roba nije ni vožena na Kosovo, već su korumpirani carinski službenici na administrativnim prelazima overavali papire o fiktivnom izlasku robe, da bi se potom takva roba plasirala kao uvozna sa Kosova. Smatra se da roba koja se izveze u južnu Mitrovicu a potom vrati u Srbiju vredi oko 70 miliona evra!\nIako se u ukupnoj razmeni Srbija pojavljuje kao jači partner, i ova studija pokazuje da zbog neuređenih carinskih odnosa i prometa u sivoj zoni budžet Srbije gubi milione evra. To će i biti razlog da se ovo goruće pitanje nađe na dnevnom redu budućih, kako najavljuju, veoma teških pregovora Prištine i Beograda.\nDinkić: Srpske banke na Kosovu treba legalizovati\nDa u novoj Vladi Srbije ima različitih tonova kada je o Kosovu reč, svedoči i izjava Mlađana Dinkića, ministra za finansije, da srpske banke na Kosovu treba legalizovati, odnosno da te institucije od kosovske Centralne banke zatraže dozvolu za rad i da se registruju prema propisima Kosova.\nInspektori Centralne banke Kosova, uz asistenciju Rose, pripadnika specijalne policije, upali su nedavno u prostorije Dunav banke u Gračanici i u njezinu ekspozituru u Štrpcu. Kako banka nije imala licencu za rad, inspektori su oduzeli poslovnu dokumentaciju i računare, najavivši podnošenje krivičnih prijava protiv vlasnika. Dunav banka je u stvari samo drugo ime pod kojim se južno od Ibra pojavljuje Kosovskometohijska banka, čije je sedište u Zvečanu, gde – zbog srpske većine – inspektori Centralne banke Kosova ne mogu da onemoguće rad institucije koja posluje prema zakonima Republike Srbije.\n– Na sednici Vlade ću zatražiti da se srpskim bankama preporuči da se registruju i legalno posluju na Kosovu. Naše banke daleko su moćnije od kosovskih, solventne su i na tom tržištu mogu da imaju veći uspeh od konkurencije, a istovremeno kosovsko tržište vapi za kapitalom – rekao je Dinkić u RTS-ovoj emisiji “Oko”.


Sekretarijat za javni prevoz i GSP obeleželi Evropsku nedelju mobilnosti | Energetski portal Srbije\nSekretarijat za javni prevoz i Gradsko saobraćajno preduzeće „Beograd” obeleželi su Evropsku nedelju mobilnosti prezentacijom vozila sa alternativnim pogonima motora na platou ispred Starog dvora.\nSekretarijat za javni prevoz dao je doprinos Evropskoj nedelji mobilnosti, s osnovnom idejom da se promovišu alternativni vidovi transportnog prevoza, pre svih pešačenje i biciklizam, istakao je resorni sekretar Jovica Vasiljević.\n„Javni prevoz zauzima posebno mesto u sistemu većine gradova koji učestvuju u Nedelji mobilnosti. Grad Beograd traži mogućnost povećanja žutih traka u saobraćaju, kao oblika davanja prioriteta tramvajima na pojedinim raskrsnicama. U toku je izrada projekta koji se sprovodi sa kompanijom „Simens” i koji treba da omogući prioritetno kretanje tramvaja na određenom broju raskrsnica“, naveo je Vasiljević.\nDirektor GSP-a Radiša Momčilović je podsetio da se 14. oktobra obeležava 128 godina postojanja javnog prevoza u Beogradu.\n„Od osnivanja do danas, GSP je pratio vodeće trendove evropskih gradova. Poslednjih nekoliko godina se sve više kupuju vozila sa alternativnim pogonima motora u cilju što manjeg zagađenja vazduha. Iz istog razloga je GSP 2016. uspostavio liniju sa elektroautobusima, dok je od prošle godine uspostavljena linija u pešačkoj zoni, popularni „Vrabac”. Prošle godine kupljena su 244 autobusa sa dizel motorima, koji imaju nultu emisiju štetnih gasova„, naveo je Momčilović i najavio kupovinu dodatnih 10 električnih autobusa, kao i 100 dizel vozila bez štetnih gasova.\nalternativni vidovi transportnog prevoza


Katalonci protestuju u Barseloni | TV KANAL 9 NOVI SAD\nNaslovna VESTI SVET Katalonci protestuju u Barseloni\nDesetine hiljada Katalonaca protestovale su juče u Barseloni, treći dan zaredom, i sukobljavale se s policijom, izražavajući gnev zbog dugačkih zatvorskih kazni na koje je Vrhovni sud Španije osudio devet katalonskih separatista.\nDemonstranti su sinoć bacali u vazduh stotine rolni toalet papira, a organizatori navode da na taj način žele da pokažu da „ima puno toga što zahteva čišćenje“.\nŠpanski premijer u tehničkom mandatu Pedro Sančes rekao je da vlasti neće biti isprovocirane da preduzmu drastične mere posle sukoba policije i demonstranata u Kataloniji, kao i to da će vlada Španije odgovoriti na nasilje „čvrstinom, smirenošću i jedinstvom“.\nVrhovni sud Španije osudio je u ponedeljak devet bivših katalonskih zvaničnika na kazne zatvora od devet do 13 godina, zbog uloge koju su imali u pokušaju odvajanja Katalonije od Španije 2017. godine. (Beta)\nPrethodni tekstObeleženo 55 godina rada Gerontološkog centra “Novi Sad”


Foto: Printskrin Fejsbuk / Perisa Pesa Pesukic / Promo\nFudbaler Budućnosti iz Podgorice Periša Pešukić (21) nalazi se na meti Partizana u letnjem prelaznom roku.\nRadi se o mladom reprezentativcu Crne Gore, koji je, kako prenosi Telegraf, želja trenera crno-belih Sava Miloševića, a pregovori dve strane su u poodmakloj fazi i konkretnije informacije o njihovom epilogu trebalo bi da budu poznate do kraja nedelje.\nPerisa Pesukic CV\nPešukić igra na poziciji desnog beka, a po potrebi i na levoj strani. Ponikao je u Zeti iz Golubovaca, zatim se leta 2018. priključio Rudaru iz Pljevalja, da bi ga minule zime angažovala Budućnost.\nProšle sezone Pešukić je odigrao ukupno 29 mečeva za timove iz Pljevalja i Podgorice, kao i jedan meč u kvalifikacijama za Ligu Evrope (ukupno 2.610 minuta). Vezan je ugovorom za crnogorskog vicešampiona do 22. januara 2021. godine.


Otkloniti trajni defekt Suda i Tužilaštva BiH – mojKontakt portal – Radio Televizija Kontakt\nDodik je rekao da se Mun, iako broji posljednje dane ambasadorskog mandata u BiH, uprkos opštepoznatim činjenicama, ne libi da Republici Srpskoj drži lekcije o Sudu i Tužilaštvu BiH.\n– Opšte je poznato da su ove pravosudne institucije nametnute odlukama visokog predstavnika i na zahtjev bošnjačkih političara sa ciljem da se posrednim mehanizmom unitarizuje pravosuđe u BiH i izvrši centralizacija. Takve institucije, koje rade protiv interesa svojih građana, kompromituju pravosudni sistem i pravdu i ne doprinose stabilnosti BiH – istakao je Dodik.\nOn je podsjetio da postoji bezbroj primjera za to, a da su najsvježiji slučaj Šemsudina Mehmedović, gdje Tužilaštvo BiH nije htjelo da sarađuje, uprkos očigledenim dokazima, kao i neprihvatljiva retroaktivna primjena Krivičnog zakona BiH u slučaju “Maktouf-Damjanović”.\nOn napominje da Srpska svakodnevno ukazuje na selektivan pristup istraživanju i procesuiranju ratnih zločina, kao i na različite aršine u vođenju postupaka i presuđivanju.\n– Zbog svega toga, kao i zbog činjenice da nemaju ustavno i dejtonsko pravo, Sud i Tužilaštvo BiH nema podršku i zbog toga su predmet naše osnovane kritike, a ne nikakvih političkih napada, kako to u svom poslednjem blogu apostrofira odlazeći američki ambasador Patrik Mun – poručio je predsjednik Srpske.\nPrema njegovim riječima, politički lideri u Republici Srpskoj nemaju problema sa prihvatanjem odluka sudova i tužilaštava Republike Srpske, ali se kada je riječ o BiH ne može na silu legalizovati Sud i Tužilaštvo, već to mora da bude dio legalnog sistema da bi se poštovao.\nDodik ističe da Republika Srpska smatra da se mora poštovati Ustav BiH i da su Sud i Tužilaštvo BiH, kao dio pravosudnog sistema, vještački nametnuti izvan Ustava i Dejtonskog sporazuma, što ambasador Mun nije trebao zaobići, ako je želio punu istinu.\nPrema njegovom mišljenju, kod ambasadora Muna se očigledno, kao više puta do sada kada je u pitanju Republika Srpska, izgubila istina, a očigledno je da, kako je rekao, nikakve zaključke nije izvukao od bivšeg američkog diplomate u BiH Rafija Gregorijana, koji je svojevremeno inscenirao krivične prijave protiv političkih lidera u Republici Srpskoj, koje su nakon četiri godine istrage odbačene kao nesonovane.\n– U trenucima iskrenosti, kada se sabere ukupan trogodišnji odnos ambasadora Muna prema Republici Srpskoj, može se zaključiti da će kod mene ostati upamćene kao najlošije godine američkog prisusutva u BiH – poručio je predsjednik Srpske.\nMun je na blogu napisao da je razočaran što su pravosudne institucije BiH meta napada političkih lidera iz Republike Srpske.


Beta 18. septembra 2017. 17:50\nUgovor o Transportnoj zajednici danas su u Briselu potpisali Predsedavajući Saveta ministara Bosne i Hercegovine Denis Zvizdić i komesarka EU za mobilnost i transport Violeta Bulc.\nTime je ostvaren osnovni uslov za aktiviranje sredstava za četiri projekta u Bosni i Hercegovini, odobrena na Samitu lidera Zapadnog Balkana u Trstu, saopštio je Savet ministara BiH.\nTo su: deonica auto-puta na koridoru „5-C“ Ponirak-Vraca, odnosno Zenica-Tunel, čija je vrednost 83,9 miliona evra, od čega je BiH dobila „grant“ od 15,9 miliona evra, zatim deonica Zenica-Gračanica od 66,9 miliona evra, a „grant“ je 11,8 miliona evra, deonica Johovac-Rudanka, od 80 miliona evra, a „grant“ je 15,3 miliona evra, i deonica Luka-Brčko vrednosti 10,1 milion evra, uz grant za BIH od 3,1 miliona evra.\nTo je „velika investicionu vrednost koja iznosi oko 250 miliona evra, od čega je BiH dobila oko 46 miliona evra grant sredstava koja će omogućiti da se pokrene realizacija ova četiri izuzetno važna projekta“, kao „podloga za jačanje ekonomije i privlačenje stranih investicija“, piše u saopštenju.\nU okviru Transportne zajednice Srbiji su odobrena dva projekta, a Makedoniji jedan projekat.\nUkupna vrednost svih projekata je 538,8 miliona evra.\nPredsedništvo BiH je prošle sedmice donelo odluku o prihvatanju Ugovora o Transportnoj zajednici Evropske unije i zemalja Zapadnog Balkana.\nO koordinaciji učešća BiH u Transportnoj zajednici, odlučivanju i predstavljanju dogovaraće se nadležna ministarstva Saveta ministara BiH, Vlade Federacije BiH i Vlade Republike Srpske, u skladu s ustavnim nadležnostima i odredbama koje proizilaze iz Ugovora.\nBiH je jedina zemlja Zapadnog Balkana koja na konferenciji u Trstu, juna ove godine, nije potpisala ugovor o Transportnoj zajednici zemalja regiona, jer za to nije bilo saglasnosti Vlade RS.


Izveštaj Stejt Departmenta - oštar ili realan?\nDjukanović: Reforme se\nDok u vlasti smatraju da su ocjene iz izvještaja oštre, opozicionari ocjenjuju da su problemi u Crnoj Gori predstavljeni realno.\nDan nakon što je Stejt department objavio izvještaj za Crnu Goru za prošlu godinu, u kojem su glavne ocjene - nekažnjivost vladinih funkcionera za korupciju, neefiksana primjena antikorupcijskih zakona, napadi i pritisci na novinare, medije i predstavnike civilnog sektora koji kritikuju vlast, poljuljano povjerenje građana u izbore - reakcije vlasti i opozicije su podijeljene.\nDok u vlasti smatraju da su ocjene iz izvještaja oštre, opozicionari ocjenjuju da su problemi u Crnoj Gori predstavljeni realno. Poslanik Demokratske partije socijalista Obrad Stanišić izjavio je da je izvještaj Stejt departmenta oštar, ali da ga ozbiljno razmatraju.\n“Korupcija jeste problem u našoj zemlji kada su u pitanju ljudska prava, ali ne i jedini u regionu, pa i šire. Neke ocjene kada je u pitanju borba protiv korupcije ne korespondiraju sa izvještajima o napretku naše države koji stižu iz Brisela i u kojima je rečeno da se osjeća napredak u svim oblastima”, kaže Stanišić.\nI premijer Milo Đukanović priznaje da Crna Gora mnogo bolje stoji na spoljno-političkom, nego na unutrašnjem planu, te da su promjene neminovne:\nAko ne želimo da mijenjamo ništa od ovoga što pokušavamo da promijenimo, mi zapravo šaljemo jasnu poruku da želimo da konzerviramo stanje. A to stanje je veoma nepovoljno. Ne čudim se nekima koji smatraju da ne treba praviti promjene, recimo, u zapadnoevropskim demokratijama i ekonomijama zapadnoevropskih društava zato što su dostigli neki nivo razvijenosti od tridesetak hiljada eura BDP-a per capita, zato što su dostigli institucionalni razvoj koji je temelj njihovog demokratskog života. I oni sada imaju ugodniju mogućnost da arbitriraju kojim će tempom u nove reforme. Dakle, reforme se nikada ne zaustavljaju, one se moraju nastaviti u najrazvijenijim ekonomijama i demokratijama. Ali, u zemljama na ovom nivou razvoja na kojem smo mi, reforme su imperativ, poručio je Đukanović.\nZa razliku od predstavnika vlasti, potpredsjednik Građanskog pokreta URA Dritan Abazović smatra da je izvještaj Stejt departmenta za Crnu Goru vrlo realan.\n“Mislim da izvještaj predstavlja diplomatski šamar aktuelnom režimu u Crnoj Gori. Priča o našem fenomenalnom napretku i nevjerovatnim rezultatima, kako u borbi protiv korupcije, tako i u stvaranju demokratskog ambijenta pada u vodu i predstavlja klasičnu demagogiju”, izjavio je Abazović.\nU dokumentu koji je u sklopu redovnog izvještaja o stanju ljudskih prava u svijetu predstavio državni sekretar SAD Džon Keri, navodi se, između ostalog, da je korupcija među najvećim problemima, karakteriše je nekažnjivost, a da Vlada Crne Gore ne primjenjuje antikorupcijske zakone efikasno.


OHRABRUJUĆE VESTI IZ RUSIJE! Stiže lek za koronu, Srbija će ga PRVA DOBITI! | Happy BSC portal\nČak 90 odsto pacijenata sa teškom kliničkom slikom virusa KOVID-19 preživelo je nakon terapije lekom koji su razvili ruski naučnici.\nOni su ga razvili na osnovu medikamenta koji se već šest godina primenjuje u Japanu za slična oboljenja.\n- Ruski naučnici i predstavnici farmaceutskih kompanija su uzeli japanski lek kao osnovu, brzo su sproveli klinička ispitivanja i pokrenuli proizvodnju lekova na osnovu favipiravira - navode sagovornici iz farmaceutske industrije, objašnjavajući da je japanska kompanija "Tojama" razvila favipiravir kao lek protiv gripa još 2002. godine.


e-Prodavnica - Pyxis Web Design Studio\ne-Prodavnica je napredni alat koji korisnicima omogućava jednostavno upravljanje prodajom u Internet okruženju bez obzira na obim poslovanja. Karakteristike ovog alata su razumljivost (jednostavnost upravljanja prodajom), kontinuirana podrška profesionalnog tima koji Vam garantuje nesmetan rad kao i konstantan razvoj i unapređenje samog alata.\nuređivanje grupa i podgrupa artikala,\nuređivanje članaka i kataloga,\nnapredan sistem "korpe",\njednostavan proces kupovine,\nrazličite mogućnosti plaćanja,\nrazličite mogućnosti dostave,\nnapredne funkcije upravljanja kupcima,\nmodul za marketing i poboljšanje prodaje,\nupravljanje korisničkim pravima,\nupravljanje sadržajem (tekst, slike, video, dokumenti), menijem i podmenijem.\nNaše rešenje omogućava jednostavnu i uspešnu kupovinu putem Interneta. Takođe, tu smo da Vam pružimo marketinšku podršku za unapređenje prodaje.\nZa dodatne informacije i pitanja obratite nam se putem emaila, telefonom ali zatražite ponudu preko obrazca na dnu stranice.


Odbornici Skupštine opštine Kula, na sednici koja je održana u utorak, 28. novembra 2017. godine usvojili su Odluku o konsolidovanom Završnom računu budžeta opštine i Izveštaj o izvršenju Odluke o budžetu opštine za 2016. godinu.\nUkupno ostvareni prihodi i primanja sa neutrošenim sredstvima u 2016. godini iznosili su 1.336.638.000 dinara, ukupno izvršeni rashodi i izdaci su 1.236.587.000 dinara, a razlika je 100.051.000 dinara. Osnovni razlog odstupanja između plana i realizacije leži u činjenici da su da su u Odluci o budžetu planirana sredstva za kapitalni projekat izgradnje Doma zdravlja u iznosu od 103 miliona dinara, kao i sredstva za izgradnju nedostajuće kanalizacije i potisnog voda između Kule i Crvenke u iznosu od oko 400 miliona dinara. Ova dva Ugovora potpisana su krajem decembra 2016. godine i njihova realizacija je počela u 2017. godini, rekao je Igor Ilin, načelnik Odeljenja za finansije i privredu obrazlažzći Odluku i Izveštaj.\nOdbornici su razmotrili i Izveštaj o izvršenju odluke o budžetu opštine Kula za period januar – septembar 2017. godine i prema ovom izveštaju ukupni prihodi i primanja budžeta poslednjeg septembarskog dana iznosili su 1.120.000.000 dinara. Izvršenje prihoda iznosi 51,50 odsto i osnovni razlog manjeg procenta izvršenja prihoda i primanja, jeste potpisivanje dva Ugovora o prenosu sredstava, jedan Ugovor sa Republikom o sufinansiranju izgradnje nedostajuće kanalizacije u iznosu od 150 miliona dinara i drugi sa Pokrajinom takođe, o sufinasiranju izgradnje kanalizacije u iznosu od 82 miliona dinara, ili ukupno 232 miliona dinara. Ta sredstva bi trebalo da se prenesu na račun budžeta tokom decembra ove godine.Takođe imamo smanjeno zaduženje za finansiranje kanalizacije između Crvenke i Kule i realno je očekivati da realizacija kredita iznosi oko 200 miliona dinara. Prvobitno je planirano 300 miliona, rebalansom je taj iznos smanjen na 250 miliona dinara, međutim, realna procena realizacije sredstava je 200 miliona dinara.Razlog za to je veliki procenat učešća u finansiranju ovih radova sa drugih nivoa vlasti, odnosno od Pokrajine i Republike, rekao je Ilin.\nNakon kraće rasprave o pomenutim budžetskim temama odbornici su usvojili Odluku o opštim pravilima kućnog reda u stambenim i stambeno poslovnim zgradama, kao i Odluku o formiranju Saveta za međunacionalne odnose. Prema usvojenoj Odluci Savet će razmatrati pitanja ostvarivanja, zaštite i unapređenja nacionalne ravnopravnosti u opštini, posebno u oblastima kulture, obrazovanja, informisanja i službene upotrebe jezika i pisma u skladu sa Statutom opštine. Potom je usvojeno Rešenje o davanju saglasnosti na Program rada Kulturnog centra i Narodne biblioteke za 2018. godinu. Odbornici su dali saglasnost i na Rešenje o izmenama i dopunama programa poslovanja JKP „Komunalac“ i JKP „Ruskom“ Ruski Krstur.\nBudući da je Jovan Novakov iz Sivca podneo ostavku na mesto člana Opštinskog veća, Skupština je na osnovu predloga predsednika Opštine Perice Videkanjića za novog člana Veća, tajnim glasanjem, izabrala Slavicu Vagić iz Kruščića.\nPri samom kraju sednice odbornici su usvojili većinom glasova i nekoliko kadrovskih rešenja, pa je tako usvojeno rešenje o prestanku mandata direktoru JKP „Komunalac“ Damjanu Miljaniću zbog isteka perioda na koji je imenovan, koji je odmah nakon toga imenovan za v.d direktora ovog komunalnog preduzeća. Sa mesta direktora JKP „Radnik“ Sivac razrešen je Mirko Ilić, a umesto njega je za v. d direktora „Radnika“ imenovan Željko Madžarev iz Sivca, koji je pre toga na ovoj sednici podneo usmenu ostavku na mesto odbornika (SNS) Skupštine opštine Kula. Zbog isteka perioda na koji je imenovan sa funkcije direktora JKP „Ruskom“ usvojeno je i Rešenje o prestanku mandata direktoru Igoru Fejdiju, koji je istovremeno imenovan za v.d direktora ovog komunalnog preduzeća.\nTagovi: Odbornici Skupštine opštine Kula sednica Opštinskog veća opštine Kula


Trendovi u svetu aplikacija u 2019: Sve raste, igrice najviše - Tehnologije - Dnevni list Danas\nPočetna » Tehnologije » Trendovi u svetu aplikacija u 2019: Sve raste, igrice najviše\n0Piše: Danas online 11. decembra 2018. 14.33\nOčekuje se da će korisnici na aplikacije potrošiti 122 milijarde dolara u 2019. godini, od čega će najviše novca otići u sektor igrica. Rast potrošnje u vezi sa aplikacijama pet puta više raste od rasta globalne ekonomije.\nIgrice odnosno gejming industrija godinama obrće neverovatne svote bilo da se radi o igricmama na kompjuteru ili aplikacijama. U 2019. godini nastaviće se rast, a prema nalazima kompanije koje analizirajui podatke očekuje se da igrice uzmu 60 odsto kolača u digitalnom svetu.\nPrenosi preko telefona lete u nebo\nVideo prenosi preko telefona daju odlične rezultate kada su u pitanju korisnici. Taj trend će se nastaviti i sledeće godine, a porenjuje se da će od sat vremena konzumiranja medija, 10 minuta odlaziti na ovu formu. Veći deo ovog sadržaja biće kratki zapisi.\n100 miliona za Harija Potera\nPosle veoma uspešnih filmova, Hari Poter se seli i na konzole za igranje. Zvaničan start je planiran za početak 2019. godine a očekuje se da će za samo 30 dana “Niantic’s Harry Potter: Wizards Unite” zaraditi 100 miliona dolara. U pitanju je “location based” igra, u kojoj se napreduje menjanjem mesta gde se igra. Nešto poput Pokemona.\nRast interesovanja za aplikacije motivisaće na dalju monetizaciju. Aplikacije će postati mesta oglašavanja a očekuje se da će 60 odsto njih krenuti ka tom pravcu.


U Ulcinju nastavljena realizacija plana obuka javnih funkcionera i organa vlasti o obavezama iz antikorupcijskih zakona\nObuka javnih funkcionera i organa vlasti o obavezama iz antikorupcijskih zakona\nNakon Tivta, Budve, Kotora, Herceg Novog i Cetinja, predstavnici Agencije za sprječavanje korupcije, u saradnji sa opštinskim službama, održali su obuku u Ulcinju, na kojoj su predstavili nadležnosti ove institucije, kao i obaveze organa vlasti i javnih funkcionera u sprovođenju antikorupcijskih zakona.\nPredavnje je otvorio slovenački expert Bećir Kačanović, angažovan kao stalni savjetnik u ASK na projektu koji finansira Ambasada SAD u Crnoj Gori, koji je predstavio sveobuhvatan model etičke infrastrukture sa planom integriteta u uporednoj praksi. Kečanovic je organizovao i praktičnu radionicu za učesnike obuke za razmjenu uporednih iskustava o eksternom uticaju na proces donošenja opštih akata, postupanju sa prijavama korupcije i zaštitom zviždača te procjenom psihosocialnog rizika i narušavanja integriteta u radnom okruženju javnog sektora.\nU svjetlu predstojećih parlamentarnih izbora koji će biti održani u oktobru, učesnicima obuke objašnjene su obaveze organa vlasti na lokalnom i državnom nivou, sa akcentom na sedmodnevno i petnaestodnevno izvještavanje o korišćenju javnih sredstava u kampanji, u skladu sa Zakonom o finansiranju političkih subjekata i izbornih kampanja.\nTakođe, predavači su učesnicima obuke ukazali na obaveze iz Zakona o sprječavanju korupcije. U fokusu je bilo predstavljanje metodologije izrade i donošenja planova integriteta – dokumenata koji sadrže mjere kojima se sprječavaju i otklanjaju mogućnosti za nastanak i razvoj korupcije i obezbjeđuje povjerenje građana u rad institucija. Naročito je istaknut značaj i uloga menadžera integriteta u procesu podržavanja i izgradnje etičke infrastrukture u instituciji, te podizanju nivoa svijesti zaposlenih o važnosti poštovanja i dosljednog sprovođenja antikorupcijskih propisa.Na obuci je naglašeno da se planom integriteta objedinjuju preventivene antikorupcijske mjere sadržane u zakonima, podzakonskim aktima, etičkim kodeksima kao i druge mjere prevencije i transparentnosti na nivou instuticije u cilju podizanja opšteg nivoa integriteta. Polaznicima je predstvljen model plana integriteta za lokalnu samoupravu kao i upitnik za procjenu rizika. Prezentacije i ostali materijali sa obuke su dostavljeni svim učesnicima u elektronskoj formi. Nakon usvajanja, planovi moraju biti dostavljeni Agenciji za sprječavanje korupcije.\nPredstavnici Agencije pružili su pomoć polaznicima obuke u tumačenju odredbi Zakona koje se odnose na sprječavanje sukoba interesa, ograničenja u vršenju javnih funkcija, poklone, sponzorstva, donacije i izvještaje o prihodima i imovini. Ove obaveze na opštinskom nivou tiču se javnih funkcionera u lokalnoj upravi, lokalnoj samoupravi i javnim preduzećima, javnim ustanovama i privrednim društvima u kojima opština ima najmanje 33% kapitala.\nUčesnicima predavanja predstavljen je i Zakon o lobiranju, uproredna iskustva o nedozvoljenim uticajima u pripremi i donošenju propisa, kao i postupanje sa prijavama korupcije i zahtjevima za zaštitu zviždača. Posebno je predstavljen institut lobiranja sa aspekta prepoznavanja i razdvajanja dozvoljenog od nedozvoljenog uticaja u procesu izrade i usvajanja opštih akata, obaveze lobiranih lica kao i organa vlasti koje se odnose na podnošenje službene zabilješke o lobističkom kontaktu i obaveze prijavljivanja nedozvoljenog lobiranja Agenciji, pojam djelatnosti lobiranja, kao i uslovi i pravila za obavljanje djelatnosti lobiranja.\nObuci je prisustvovalo oko trideset predstavnika lokalnih uprava, lokalnih samouprava, javnih preduzeća i javnih ustanova sa teritorije opštine Ulcinj. Među učesnicima su, između ostalih, bili potpredsjednica opštine, glavni administrator, sekretari sekretarijata, direktori javnih preduzeća u ustanova.\nPredavači su bili načelnik Odsjeka za sprovođenje mjera kontrole finanasiranja političkih subjekata i izbornih kampanja Dušan Drakić, načelnik Odsjeka za integritet i lobiranje Mladen Tomović, stručni konsultant Agencije Bećir Kečanović i samostalni savjetnik Goran Durutović.


OEBS spreman da omogući glasanje na Kosovu, ali da li će Priština popustiti | Kosova.info\nDom|Najnovije|OEBS spreman da omogući glasanje na Kosovu, ali da li će Priština popustiti\nNakon razgovora sa srpskim zvaničnicima šef misije OEBS na Kosovu Majkl Devenport je rekao da je ova misija spremna da prikuplja glasove za predstojeće izbore 3. aprila. Ipak je i dalje neizvesno da li će Srbi sa Kosova na birališta moći u svojim sredinama nakon što je Vlada Kosova zabranila glasanje na nedavno održanom referendumu.\nIz Prištine stižu najave da će onemogućiti ne samo izbore 3. aprila već i sve naredne izbore koje organizuje Srbija, kaže Isak Vorgučić, direktor radio televizije RTV KIM.\n„Sa tim se suočavamo od kad je dvojac Kurti-Osmani došao na vlast na Kosovu, ni pre toga nije bilo sjajno ali nakon toga svim silama se upiru da naš život ovde na Kosovu otežaju što je moguće više“, rekao je Vorgučić.\nZvaničnici iz Beograda traže reakciju međunarodne zajednice. Predsednika Srbije zabrinjava da li će na Kosovu biti glasanja.\n“To je stvar koja me zabrinjava, posebno za sever, jer znam da će Srbi izaći na izbore. Glasaće na biračkim mestima na severu Kosova i na celom Kosovu”, kazao je Vučić krajem prošle sedmice.\nUpozorenja su na dan referenduma stizala i od Srpske liste.\n“Ukoliko izbora ne bude i ukoliko međunarodna zajednica ne organizuje, to jest, ne pomogne organizaciji izbornog procesa 3. aprila uvešćemo sve mere reciprociteta”, kazao je predsednik Srpske liste Goran Rakić.\nDirektor Kancelarije za Kosovo u Vladi Srbije poručuje nakon sastanka sa Majklom Devenportom da je odgovornost misije OEBS da omogući Srbima da ostvare svoje demokratsko pravo.\n“U suprotnom, poslednji događaji prete da ostvarene pomake u dijalogu Beograda i Prištine potpuno ponište, ali i da dovedu do ozbiljnog ugrožavanja mira i opasne destabilizacije regiona, što Beograd nipošto ne želi”, saopšteno je iz Kancelarije.\n“Reakcija Beograda je uobičajena a to je kukanje umesto da ozbiljno razmisle i naprave strategiju kako da razgovaraju sa kosovskim Albancima i kako da Srbima na Kosovu omoguće normalan život”, kaže direktor RTV KIM Isak Vorgučić.\nVorgučić nema velika očekivanja od međunarodne zajednice koja bi potencijalno izvršila pritisak na Prištinu – zbog zemalja koje su priznale Kosovo, ali i zato što smatra da Evropa malo šta ima da ponudi.\nSrbija: Uskoro 10 godina ljubavi SPS i SNS, ali za aprilske izbore ipak – pauza u vezi


Press Online :: Hronika :: Dečaka iz Španije na parkingu motela u Nišu IZUJEDALI PSI LUTALICE!\nDečaka iz Španije na parkingu motela u Nišu IZUJEDALI PSI LUTALICE!\nŠestogodišnji dečak iz Španije završio je u Kliničkom centru u Nišu jer su ga juče popodne na parkingu nadomak motela „Nais“ izujedali psi lutalice.\nHitna pomoć u Nišu\nKako saznajemo, dečak se sa roditeljima vraćao iz Bugarske za Španiju gde živi, ali su odlučili da naprave predah na pomenutom odmorištu u blizini Niša. Međutim, kada je mališan izašao iz automobila prišla su mu dva psa lutalice i ujeli ga, jedan za jednu a drugi za drugu nogu!\nU ovom trenutku nije poznato da li je dečak hteo da pomazi pse, da li je imao hranu u rukama ili je do napada došlo pod nekim drugim okolnostima.\nPovređeni mališan je sanitetom niške Hitne pomoći prevezen u Klinički centar u Nišu gde su mu rane obrađene. Kako je utvrđeno da se radi o lakim povredama pušten je iz bolnice pa je sa porodicom nastavio put.


Politika: Jerkov o smeni u RTV: Vlast sprovodi političko nasilje - BalkaniYUm.TV '); } //]]>\nJerkov o smeni u RTV: Vlast sprovodi političko nasilje\nSmena svih urednika u informativnoj redakciji Radio televizije Vojvodine (RTV) još jednom potvrđuje ono što je svima već odavno jasno - vlast sprovodi političko nasilje, izjavila je danas Aleksandra Jerkov, portparolka DS i članica Predsedništva te stranke.\nKako se navodi u njenoj pisanoj izjavi dostavljenoj medijima, to političko nasilje ogleda se kako kroz smene "nepodobnih" i "neposlušnih" i kroz medijsku satanizaciju svakoga ko drugačije misli, tako i kroz stvarno fizičko nasilje, fantomke, divljanje bagerima po centru Beograda i policiju koja ne reaguje na pozive svojih vezanih građana.\n"Besramni napadi na novinarku RTS Jelenu Obućinu, manipulacije i kršenja zakona prilikom izbora članova REM da bi se sprečilo da u ovo telo bude izabran makar ijedan član kog nije predložila Srpska napredna stranka, nastavljaju se kroz ovo nasilje na RTV koja je bila kritična prema svima, što i jeste uloga javnog servisa", smatra Jerkov, saopšteno je iz informativne službe DS.\nPrema njenim rečima, "očigledno je da oni koji ne shvataju šta je javni servis smatraju da mediji moraju njima da služe, da novinari moraju njih da hvale, a svako ko stoji na putu takvoj iskrivljenoj slici medija biće sklonjen, izložen progonu i uvredama ili smenjen".\n"Njihova je želja da iskorene svaku šansu da se u ovoj zemlji živi normalno. Na nama je da to ne dozvolimo", poručila je Jerkov, zaključuje se u saopštenju.


Rumuni o revanšu - "Beogradski PAKAO!" - Sportske.net\nRumuni o revanšu - "Beogradski PAKAO!"\nRevanš susret trećeg kola kvalifikacija za Ligu šampiona između Partizana i Steaue ponovo je u centru pažnje u domaćim i rumunskim medijima, a komšije posebnu pažnju posvećuju atmosferi u kojoj će šampion Rumunije igrati u Beogradu.\nOve utakmice Superlige ispituje srpska policija!Partizane, ovo je sudija - "ne voli" domaće ekipe!Partizanov evropski junak, cimer na ceni!Prle i Tihi su nas naučili, Otpisani uvek pobeđuju!Steaua u Beogradu bez najboljeg igrača!\nObaveze koje su Partizan i Steaua imali u šampionatima Srbije i Rumunije na kratko su stavile u zapećak revanš koji će dva tima odigrati u trećem kolu kvalifikacija za Ligu šampiona ali je već prvog radnog dana nove sedmice pažnja javnosti i medija ponovo usmerena na okršaj u Beogradu.\nŠampioni Srbije i Rumunije odmerili su snage prethodne srede pred praznim tribinama "Nacionalne Arene" u Bukureštu, dok će u revanšu igrati u grotlu stadiona u Humskoj.\nPrelistavanjem rumunske štampe i čitanjem onoga što pišu portali u zemlji istočnih suseda stiče se utisak da su komšije opčinjene ulogom koju će navijači odigrati na predstojećem susretu.\nNajpoznatiji sportski portali u Rumuniji još u subotu su preneli vest da se karte za utakmicu Partizan - Steaua prodaju rapidnom brzinom a u ponedeljak su ukratko pojasnili šta će izabranike Mirela Radoija dočekati u Beogradu.\n"Beogradski PAKAO" glasi naslov vesti na jednom od rumunskih portala u kojoj autor nedvosmisleno ukazuje na to šta se fudbalerima Steaue sprema u srpskoj prestonici.\n"Fudbaleri Partizana uzdaju se u to da će atmosfera na stadionu slomiti Steauu a nekolicina igrača tvrdi da bi šampiona Rumunije trebalo napasti svim silama od prvog minuta" pišu Rumuni.\n"Pakao" je reč koja dominira u javnosti kada se priča o atmosferi na stadionu u Humskoj!\nRumunski portal "sport.ro" prenosi da Steaua neće dovoditi organizovanu podršku u Beograd što znači da će pristalice koje odluče da krenu put Srbije doći na svoju ruku.\nPored fotografija koje ukazuju na to kako izgleda južna tribina kada je "Grobari" napune Rumuni su priložili i snimak atmosfere pred početak utakmice grupne faze Lige šampiona sa Arsenalom koja je odigrana u jesen 2010. godine.\nPodsećamo da se revanš utakmica trećeg kola kvalifikacija za Ligu šampiona između Partizana i Steaue igra u sredu od 20 časova i 30 minuta.


Održana VI konferencija Nacionalne asocijacije Čistoća Srbije i I zajednička konferencija udruženja čistoća Srbije i Crne Gore - ASWA\nOd 18. do 20. aprila 2018. godine. održana je u Aranđelovcu, u hotelu Izvor, VI konferencija Nacionalne asocijacije Čistoća Srbije, i ujedno prva zajednička konferencija udruženja čistoća Srbije i Crne Gore.\nTema „Razvoj sistema upravljanja komunalnim otpadom – Imaju li privatna partnerstva u otpadu perspektivu u regiji?“ okupila je brojne eminentne stručnjake iz ove oblasti, kako iz Srbije, tako i iz inostranstva, kao i preko 80 predstavnika javnih i privatnih kompanija koja se bave delatnošću čistoće.\nKonferenciju je otvorio Filip Abramović, pomoćnik ministra zaštite životne sredine Republike Srbije. Filip Abramović istakao je neophodnost značajnog unapređivanja rada kompanija koje se bave upravljanjem otpadom, i na putu ostvarivanja tog cilja Nacionalna asocijacija Čistoća Srbije – ASWA imaće punu podršku ministarstva zaštite životne sredine.\n„U procesu unapređenja rada u ovoj oblasti neophodno je da svi zajedno utičemo na svest naših građana o značaju zdrave životne sredine“, istakao je Abramović.\nSkup je ispred Nacionalne asocijacije čistoća Srbije pozdravio mr Goran Čabradi, predsednik Upravnog odbora, ističući pri tom izrazito zadovoljstvo činjenicom da ASWA kao nacionalna asocijacija u sve većoj meri predstavlja značajnu polugu razvoju komunalne delatnosti u Srbiji.\nBorivoje Bonić, predsednik Udruženja komunalnih preduzeća Crne Gore predstavio je učesnicima konferencije iskustva Crne Gore.\nTema koja je zaokupila posebnu pažnju učesnika bila je razvoj javnog i privatnog partnerstva u oblasti upravljanja otpadom, uz posebno isticanje dosadašnjih iskustava iz inostranstva, kao i pozitivnih strana PPP modela, ali i rizika koji postoje u procesu realizacije takvih projekata.\nProjekat pod nazivom „Automobil parkiraj, okolinu sačuvaj.“ koji zajednički realizuju ASWA i Udruženje parkirališta Srbije naišao je na odobravanje svih učesnika konferencije i želju za uključivanjem još većeg broja aktera projekta.\nNakon predavanja potpisan je Protokol o saradnji Nacionalnih asocijacija Srbije, Crne Gore i Hrvatske koji će u narednom periodu doneti nove zajedničke projekte na unapređenju razvoja oblasti upravljanja otpadom.\nAranđelovac Crna Gora konferencija Protokol saradnja upravljanja komunalnim otpadom


Završena izgradnja novog pogona kompanije "Janfeng" - Ritam Grada - vesti Kragujevac\nPočetna Vesti Završena izgradnja novog pogona kompanije “Janfeng”\nZavršena izgradnja novog pogona kompanije “Janfeng”\nGradonačelnik Nikola Dašić i direktor kompanije “CTP invest” Srbija Vlatko Đuriček sa saradnicima obišli su upravo završen poslovni pogon u zoni poslovanja “Feniks”. Ovo je u Kragujevcu drugi objekat holandske kompanije CTP – industrijskog developera za potrebe kineske kompanije “Janfeng”, koja se bavi proizvodnjom delova i opreme za unutrašnjost automobila. U novoizgrađenom pogonu u toku je postavljanje mašina i opreme, a zvanična primopredaja između CTP–a i “Janfenga”, kako je najavljeno, planirana je za 5. maj.\nPrema rečima gradonačelnika Dašića ta investicija za Kragujevac, u konačnoj fazi, znači preko 1.000 novih radnih mesta.\n“Preko 1.000 porodica dobiće još jednu platu i promeniti kvalitet života. Ovo je jedan od najleših dana kada je zaista prijatno biti gradonačelnik. Novih 28.000 kvadrata. Očekujemo da se pokrene uspešna proizvodnja i da Kragujevčanima obezbedi dalje zapošljavanje. Važno je istaći, da je uprkos pandemiji koronavirusa, moj tim ljudi uspeo da servisira CTP. Kragujevčani su svoj deo posla uradili fantastično. Ovde smo bili pre samo sedam meseci u septembru prošle godine. Tada su se postavljali stubovi, danas već imamo gotovu fabriku sa probnom upotrebnom dozvolom. U ovom trenutku za potrebe Janfenga postavljaju se i podešavaju mašine. CTP je svakako investitor koji je već dokazao svoje reference, a u Kragujevcu ima pouzdanog partnera”, poručio je Dašić.\nPrva investicija u koju je CTP u Kragujevcu uložio 18 miliona evra za potrebe “Janfenga” realizovana je 2019. godine. Ovo je drugi objekat za istog partnera površine 28 hiljada kvadratnih metara, od čega oko 4.000 kancelarijskog prostora.\n“Samo u objekat i u zemljište CTP je uložio oko 19 miliona evra, ne računajući dodatnu investiciju Janfenga u iznosu od 20 miliona evra za opremanje pogona. Ovo je za nas vrlo izazovan projekat koji je, kako tehnološki tako i u svim drugim elementima, uspešno realizovan. Izgradnja je počela 5. septembra prošle godine a primopredaja objekta sa Janfengom planirana je već za mesec dana, tačnije 5. maja”, kazao je Vlatko Đuriček direktor kompanije “CTP Invest” Srbija.\nOvo je inače četvrti zajednički projekat CTP i Janfenga od kojih je jedan realizovan u Češkoj, a tri u Srbiji.\nPrethodni članak„Blitva i krompir” u Teatru\nSledeći članakDom zdravlja sprovodi imunizaciju i u selima


CRTA :Crta predstavlja predlog pet ključnih promena za poštene i slobodne izbore - CRTA\nNakon izbora za Narodnu skupštinu 2020. godine, demokratija u Srbiji se nalazi u najdubljoj institucionalnoj krizi u poslednje dve decenije.\n“Vlast je do sada selektivno usvajala one preporuke koje svojim dometom nisu mogle da rešavaju suštinske probleme izbornog procesa. Crta veruje da do ključnih promena mora doći u većoj ravnopravnosti učesnika, ravnomernijoj medijskoj zastupljenosti, osiguravanju slobode izbora, zaštiti biračkog prava i profesionalnoj izbornoj administraciji koja bi čuvala integritet izbornog procesa. I ovaj put Crta izlazi sa predlogom konkretnih mera koje vode do slobodnih i poštenih izbora” izjavio je Raša Nedeljkov, šef Posmatračke misije Crte.\nDa bi izbori bili pošteni, uslov je da učesnici u predizbornoj kampanji nastupaju sa približno jednakih pozicija a da bi se to ostvarilo potrebno je da se obezbedi ravnopravnost učesnika u procesu kandidovanja, spreče zloupotrebe u finansiranju izborne kampanje i zloupotrebe javnih resursa.\nZa poštene izbore neophodna je i ravnomerna medijska zastupljenost jer birači moraju da imaju slobodu ali i mogućnost da formiraju mišljenje o učesnicima izbora. Potrebno je dosledno obezbediti zastupljenost bez diskriminacije u elektronskim medijima (javnim servisima i komercijalnim televizijama sa nacionalnom frekvencijom) u svim segmentima programa, ne samo predizbornom. Dalje, neophodno je da se obezbedi mogućnost ravnopravnog oglašavanja, da se jasno definišu obaveze REM-a tokom kampanje, kao i da se uvedu jasni mehanizmi za izbor i utvrđivanje odgovornosti Saveta REM-a.\nDa bi izbori bili slobodni neophodno je da se spreče pritisci na birače i osigura njihova sloboda izbora, tako što bi se najpre sprečili pritisci na zaposlene u javnim preduzećima i javnoj upravi ali i obezbedila aktivnija uloga javnog tužilaštva u izbornom procesu. Takođe, neophodno je da se osigura jednako biračko pravo za sve kategorije birača i da se ažurira i verifikuje birački spisak.\nSlobodni izbori podrazumevaju da izborno pravo ne može biti samo proklamovano već da mora biti zaštićeno u praksi i zato je potrebno da se odrede zakonski rokovi koji bi omogućili efektivnu zaštitu izbornih prava i da se prošire nadležnosti izborne administracije u zaštiti ovih prava.\nOdržavanje slobodnih i poštenih izbora mora da garantuje nezavisno i profesionalno telo za organizovanje izbora. Zato je potrebno najpre da se reformiše celokupan sistem izborne administracije na svim nivoima, što podrazumeva i sistematizovanje izborno-pravne materije kroz jedinstven izborni zakon (trenutno se sedam zakona primenjuje na proces održavanja izbora), i usaglašavanje rokova za izborne radnje, poveća transparentnost rada izborne administracije i podignu kapaciteti biračkih odbora.\nDa podsetimo, tokom izbora 2020. birači su bili uskraćeni za ravnomerno i objektivno informisanje o izbornoj ponudi jer u medijima gotovo da nije bilo pluralizma; zabeležene su mnogobrojne zloupotrebe javnih resursa i intenzivna funkcionerska kampanja, a time i neravnopravnost izbornih aktera; klijentelističke prakse, pritisci i zastrašivanja, poznati i iz prethodnih izbornih ciklusa, dodatno su umanjili slobodu izbora; integritet izbornog procesa je bio ugrožan a izborni dan je protekao na ivici regularnosti.\nDetaljniji pregled konkretnih mera možete naći ovde.


U Zrenjaninu će i danas biti veoma toplo sa maksimalnom dnevnom temperaturom 40 stepeni, dok se uveče i u toku noći očekuje lokalna pojava kratkotrajnih vremenskih nepogoda sa gradom i olujnim vetrom.\nU ponedeljak nam stiže dugo očekivano osveženje sa kratkotrajnom kišom i lokalnim pljuskovima sa grmljavinom i osetniji pad temperature. Od utorka do petka pretežno sunčano uz porast temperature. U sredu i četvrtak ponovo veoma toplo sa najvišom dnevnom temperaturom oko 40 stepeni. Od petka postepeno svežije sa lokalnim pljuskovima i grmljavinom.\nPogledajte detaljnu vremensku prognozu za narednih sedam dana:\nVedro 40˚ C 21˚ C 0.00 cm 8.00 hm/h\nMoguća oluja s grmljavinom 28˚ C 16˚ C 1.00 cm 18.00 hm/h\nVedro 33˚ C 22˚ C 0.00 cm 5.00 hm/h\nVedro 39˚ C 24˚ C 0.00 cm 18.00 hm/h\nVedro 39˚ C 23˚ C 0.00 cm 24.00 hm/h\nVedro 32˚ C 16˚ C 3.00 cm 23.00 hm/h\nDelimično oblačno 27˚ C 14˚ C 0.00 cm 19.00 hm/h


ProCredit Bank ojačala svoju poziciju na tržištu - Akta.ba\n04.04.2019. 08:53 / Izvor: Akta.ba\nProCredit je ojačala svoju poziciju na tržištu dvocifrenim rastom i ostvarila veći neto profit u 2018. godini. Kreditni portfolio rastao za 12,3% na 4,4 milijarde EUR u 2018. godini što je u skladu sa očekivanjima. U prethodnoj godini ovaj rast iznosio je 8,0%.\nProCredit grupacija, koja obuhvata svoje matično društvo ProCredit holding i koja uglavnom posluje u Jugoistočnoj i Istočnoj Evropi, ponovo je zabilježila uspješnu finansijsku godinu u 2018. godini. Bruto kreditni portfolio ProCredit grupacije je porastao za 12,3% ili za 482 miliona EUR na 4,4 milijarde EUR u izvještajnom periodu (31. decembra 2017. godine ovaj portfolio iznosio je 3,9 milijardi EUR; a bilježio je rast od 8%, odnosno 281 milion EUR). Snažan rast portfolija u 2018. godini naglašava uspješno pozicioniranje ProCredit banaka kao matičnih banaka (Hausbank koncept) za dinamična mala i srednja preduzeća (SME). Konsolidovani rezultat je unaprijeđen za 13,3% odnosno na 54,5 miliona EUR u protekloj finansijskoj godini (u 2017. godini taj rezultat je iznosio 48,1 milion EUR). Povrat na kapital u 2018. godini se zadržao na 7,6% (u 2017. godini radilo se o 7,1%) i time ostao unutar predviđenog okvira od 7,5% do 8,5%. Rast od 0,5% u toku prethodne godine je ostvaren uprkos znatno većoj kapitalnoj osnovi. ProCredit grupacija je time ostvarila ubrzani rast i povećala predviđenu profitabilnost za 2018. godinu.


RTS :: Mali: O rešenju za frilensere za nedelju dana\nEkonomija Mali: O rešenju za frilensere za nedelju dana\nčetvrtak, 21. jan 2021, 15:19 -> 16:13\nMinistar finansija Siniša Mali izjavio je da razgovori sa predstavnicima frilensera o naplati poreza idu u dobrom smeru i da će za nedelju dana, nakon još nekoliko sastanaka, biti izneto rešenje za njih.\nUpitan da prokomentariše šta je dogovoreno na sastanku frilensera sa predstavnicima Vlade Srbije, Siniša Mali je odgovorio da je fer s njegove strane da o detaljima sastanka ne govori dok se pregovori ne završe.\nDodaje da je ispunjeno ono što je dogovoreno na prethodnom sastanku, a u narednih nekoliko dana, kaže Mali, biće održan niz sastanaka sa Poreskom upravom.\n"Dogovorili smo se da do kraja sledeće nedelje sednemo ponovo sa predstavnicima frilensera za sto da vidimo šta su detalji. Krećemo u tu vrstu analize postojećeg stanja, tako da ćemo za sedam dana imati odgovor na pitanja frilensera i tada ćemo ih javno izneti", rekao je Mali.\nNakon nedavnog sastanka između predstavnika Vlade Srbije i frilensera, poreske uprave iz više gradova u Srbiji obavestile su one koji su u postupku poreske kontrole prihoda iz inostranstva, da se obustavljaju svi poreski postupci prema njima, dok su u toku pregovori o rešavanju pitanja naplate poreza za frilensere.


Vijeće ministara BiH usvojilo DOB, predviđena sredstva za ovogodišnje izbore - RTV SLON\nVijeće ministara BiH usvojilo DOB, predviđena sredstva za ovogodišnje izbore\nVijeće ministara BiH usvojio je na današnjoj sjednici u Sarajevu jednoglasno Dokument okvirnog budžeta institucija (DOB) Bosne i Hercegovine za period 2022 – 2024. godine, koji sadrži srednjoročni okvir budžeta institucija BiH i preliminarni nacrt budžeta institucija BiH za 2022. godinu.\nOvaj dokument prati Globalni okvir fiskalnog bilansa i politika u BiH za isti period koji je Fiskalno vijeće usvojio krajem marta ove godine, a kojim je utvrđen okvir za finansiranje institucija BiH za 2022. godinu u iznosu 1.073.600.000 KM, od čega su izdvajanja prihoda od indirektnih poreza 865.500.000 KM, a ostatak su vlastiti prihodi.\nIstovremeno su preliminarno dati rashodi institucija BiH za 2023. godinu u iznosu 1.073.900.000 KM, a za 2024. godinu okvirne procjene iznose 1.074.100.000 KM.\nDokument okvirnog budžeta prioritetno, između ostalog, podržava nastavak reformi u vezi sa ispunjavanjem uvjeta za Evropsko partnerstvo, daljnje provođenje Sporazuma o stabilizaciji i pridruživanju (SSP), te osiguranje sredstava za provođenje općih izbora 2022. godine i lokalnih izbora 2024. godine, kao i osiguranje potrebnih sredstava za provođenje višegodišnjih projekata budžetskih korisnika u ovom periodu.\nDokument okvirnog budžeta institucija BiH i međunarodnih obaveza BiH bit će objavljen na službenoj web stranici Ministarstva finansija i trezora BiH.\nPrethodni članakUsvojen zakon: Nezaposlenim porodiljama u FBIH mjesečna naknada od 298 KM\nSljedeći Članak/VIDEO/Svečano otvorena poslovnica Plave poliklinike u Bingo City Centru Tuzla


Preostalih 5 miliona dinara za medije u Nišu dobio "Kopernikus" Zvezdana Milovanovića\nM. Zirojević | 17. sep 2020.\nIzbori u Srbiji i Nišu bili su 21. juna, a mesec i po dana pre toga raspodeljen je novac koji Grad Niš daje medijima za sadržaj od javnog interesa. Od 84 miliona dinara, više od dve trećine otišlo je u ruke medija bliskih ili naklonjenih SNS-u – TV Zoni plus, Niškoj i Belamiju. Četvrti iz pokera niških televizija – Kopernikus, čiji je većinski vlasnik Zvezdan Milovanović, nije dobio ništa.\nTo je “ispravljeno” u drugom krugu dodele novca, pa je 9. septembra potpisano rešenje kojim se Kopernikusu Cable network od preostalih 5.030.000 dodeljuje 4.950.000 dinara.\nZa projekat „Carski grad – putevima kulturnog blaga“ – piše u rešenju.\nOstalih 8 projekata u ovom drugom krugu – nisu dobili ništa.\nU prvom krugu Belami je dobio 18 miliona dinara, Niška 14,8, a Zona plus 14,4 miliona dinara.\nOpet niko nije pitao građane šta žele za svoj novac\nU obrazloženju odluke zašto ostali mediji nisu dobili novac, članovi komisije pozvali su se na određene članove pravilnika i naveli da im projekti nisu usklađeni sa “prioritetima, problemima i potrebama građana”.\nDragan Đorđević iz Odbora za ljudska prava kaže da je upravo u tome i srž problema i ovog konkursa – da niko nije pitao građane šta su njihovi problemi, prioriteti i potrebe.\nI ovaj konkurs prošao je u senci javnosti i bez uključivanja građana. Nije dovoljno rešenje staviti na gradski sajt. Ceo koncept projektnog finansiranja okrenut je naopačke. Samo povećana transparentnost procesa može da ovaj proces unapredi u proces od javnog interesa – kaže Đorđević.\nOsnov za sumnju u ceo proces Đorđeviću stvara i to što komisija raspiše konkurs, medij konkuriše za maksimalni iznos i dobije ga, kao što je bilo u ovom slučaju gde je konkurs bio na 5,03 miliona dinara, a Kopernikusov projekat bio je 4,95 miliona dinara.\nProblematično je što ovo sve liči na neku političku podelu plena. Nije zabranjeno zakonom, ali je činjenica da je poverenik niškog SNS vlasnik televizije Kopernikus. Kao što je u prethodnom konkursu jedan drugi lokalni medij dobio novac gde je vlasnik član porodice izabranog lica (Tv Zona plus, sin direktora BIA Bratislava Gašića prim.a.), sve to potvrđuje da je konkursno sufinansiranje ozbiljan problem koji neće moći da se reši bez pritiska građana – objašnjava Đorđević.\nZato Đorđević zahteva hitnu promenu pravilnika i druge regulative vezane za ovu oblast, uz uvođenje mehanizma koji bi uključivao građane u sam proces.\nKopernikus Niš Zvezdan Milovanović\n← Kongres poziva Majkla Peka da objasni zašto ne produžava vize novinarima Glasa Amerike\nUNS i UNS na Kosovu: Kosovska policija zabranila novinarima da izveštavaju o skrnavljenju crkve u Babinom Mostu →


Noćas počinje letnje računanje vremena -\nSpavaćemo sat vremena kraće.\nLetnje računanje vremena u Srbiji počeće 28. marta, kada će u 2 sata posle ponoći kazaljke biti pomerene za jedan čas unapred, saopšteno je iz Direkcija za mere i dragocene metale. Letnje računanje vremena u Evropi trajaće do poslednjeg vikenda u oktobru.\nU Srbiji je letnje računanje vremena uvedeno 27. marta 1983. godine. Evropska komisija predložila je nedavno da se ukine praksa promene računanja vremena, a preporuka Evropskog parlamenta je da se o načinu računanja vremena susedne zemlje međusobno dogovore. Zemlje koje odluče da zadrže zimsko računanje vremena, na njega će potpuno preći u poslednjoj nedelji oktobra meseca 2021. godine.


Novi-glavni-grad-egipta | Zanimljivosti\nEgipat dobija novi administrativni glavni grad! Pogledajte kako će izgledati prestonica u pustinji (FOTO) 0 Podeli PODELI TWEET POŠALJI E-MAIL\nEgipat dobija novi administrativni glavni grad! Pogledajte kako će izgledati prestonica u pustinji (FOTO)\nIzmeštanje sedišta vlasti izvan Kaira biće prva otkako su ga muslimani osvojili u 7. veku\nPredsednik Egipta Abdel Fatah el Sisi naredio je svojoj administraciji da počne da prebacuje kancelarije idućeg meseca u novi administrativni glavni grad u pustinji izvan Kaira, rekao je njegov portparol.\nPredsednik je naredio vladi da počne šestomesečni probni period rada iz novog kompleksa od 1. decembra, rekao je njegov portparol Basam Radi.\nIskoristite svaki sat od jutra do mraka: Kako da najbolje provedete 48 sati u Kairu\nGrad je najveći od mega projekata koje je el Sisi pokrenuo od kada je došao na vlast 2014. godine. Gradi se na oko 45 kilometara istočno od Kaira i planirano je da primi 6,5 miliona ljudi.\nKritičari su nazvali novi glavni grad projekat taštine smatrajući da bi novac koji je uložen u njega, a procenjuje se daje u pitanju oko 45 milijardi dolara, bio bolje upotrebljen za oporavak privrede i doterivanje Kaira.\n- The Egyptian Parliament Building\n- People's Square and the Government District\n- Egypt's Islamic Cultural Center and Misr Mosquepic.twitter.com/8APKLxjMY5\n— Mahmoud Gamal (@mahmouedgamal44)September 5, 2021\nAli vlada smatra da je potreban novi grad da apsorbuje rastuću populaciju Kaira koja će se udvostručiti na 40 miliona do 2050. godine.\nPredsednik je takođe rekao da novi glavni grad i drugi projekti od novih puteva i stambenih kompleksa do proširenja Sueckog kanala privlače investitore i otvaraju radna mesta za više od 100 miliona stanovnika Egipta.\nU novom administrativnom glavnom gradu će biti predsedništvo, vlada, parlament i ministarstva.\nPlaneri su obećali veliki javni park, aerodrom, zgradu opere, sportski kompleks i 20 oblakodera uključujući i najveću zgradu u Africi visoku 345 metara.\nDržavni list Al Ahram javio je da je vlada planirala da prebaci 52.300 državnih službenika u novi glavni grad do sredine 2020. ali su planovi odloženi zbog pandemie korona virusa.\nEl Sisi je rekao ranije da će premeštanje vlade u novi administrativni glavni grad naznačiti novu eru u savremenom radu vlade. Mislio je na naprednu tehnologiju korišćenu u izgradnji državnih zgrada.\nIzmeštanje sedišta vlasti izvan Kaira biće prva otkako su ga muslimani osvojili u 7. veku, podseća AP, a prenosi Radio Slobodna Evropa.\nEgipat Kairo Glavni gradovi


Nemačke poplave napraviće pometnju i na tržištu nekretnina u Srbiji, razne struke već trljaju ruke – Naši u svetu\nObjavljeno 28/07/21 u 07:00\nNedavne velike poplave su napravile ogromnu štetu u nemačkim pokrajinama Severna Rajna Vestfalija i Rajnland Pfalc, kao i delovima Bavarske i Saksonije, a njihova vrednost se procenjuje na više milijardi evra. Prva procena osiguravajućih društava je da vrednost štete čak premašuje iznos od pet milijardi evra.\nNemačka je već sada odobrila paket hitne pomoći vredan oko 400 miliona evra za žrtve poplava i obećala da će brzo početi obnovu devastiranih područja. Nemački zvaničnici su istakli da će taj novac iskoristiti za popravke najtežih strukturnih šteta na zgradama i infrastrukturi, kao i za pomoć u vanrednim situacijama od slučaja do slučaja, ali i da će povećati novčana sredstva ukoliko bude potrebno.\nS obzirom na to da Nemačka već duže vreme kuburi sa radnom snagom, a posebno vapi za kvalifikovanim i visokokvalifikovanim radnicima, majstorima i zanatlijama najčešće angažovanim u građevinskom sektoru, sada će tražnja za njima biti još veća.\nDa će takva situacija uticati i na srpsko tržište rada i da katastrofa u Nemačkoj može da “povuče“ cenu rada u našoj zemlji, ali i cenu kvadrata, smatra Milorad Čabrić iz Asocijacije slobodnih i nezavisnih sindikata. On kaže da će naši radnici, koji inače najčešće kreću put Nemačke, sada u još većoj meri odlaziti tamo da rade.\nFoto: Tanjug/ Marius Becker/dpa via AP\nPorašće cena rada i u Srbiji\n– Vrlo je izvesno da će zbog nastale situacije u Nemačkoj doći do povećanja plata u građevinskom sektoru. Puno je toga srušeno u Nemačkoj, moralo bi sve da se raščisti pa da se gradi ispočetka, a to će potrajati – kaže za 24sedam Čabrić.\nPrema njegovim rečima, to će se odraziti i na cenu rada u Srbiji jer je i naše tržište deficitarno kada se radi o kvalifikovanoj i visokokvalifikovanoj radnoj snazi.\n– Verovano da će i poslodavci u Srbiji, ako budu želeli da zadrže naše radnike, povećati zarade. Moglo bi da dođe do rasta plata i za 20 do 30 odsto, a to će automatski uticati i na cenu kvadrata – naglašava Čabrić.\nPrema njegovim rečima, sasvim je logično da nakon što skoči plata radnika koji brinu o izgradnji objekata, i sam taj objekat dobija na vrednosti, odnosno postaje skuplji.\n– Tako bi moglo da dođe do toga da cena kvadrata u Srbiji poraste i za oko 10 odsto – kaže naš sagovornik.\nOn dodaje da je skoro došlo i do skoka cene građevinskog materijala, što je automatski povećalo i cenu kvadratnih metara u izgradnji u svetu, pa i u Srbiji.\n– Skoro je bio skok cena građevinskog materijala pa su se cene udvostručile, a to sve vuče i cenu kvadrata stana. Inače, kod nas se već oseća da nemamo dobrih majstora, jer su skoro svi osetili u Nemačku, Austriju… Naši građevinci su poznati kao vrhunski majstori. Imali smo od ranijih godina velike firme koje su radile od Azije i Afrike, pa nadalje. Naši majstori su uvek vodeći – smatra Čabrić.\nTIMSKI RAD: Nemački preduzetnik organizovao zemljake i prikupio 30.000 evra za čišćenje POPLAVLJENIH PODRUČJA!\nSkuplja gradnja, veća cena kvadrata\nInače, procena je da u najjačoj evropskoj ekonomiji trenutno živi i radi oko 450.000 Srba. Oni najčešće rade “teške” poslove za koje nije potrebna diploma, a to su poslovi molera, zidara, keramičara, tesara, kranista. Njihove plate kreću se od minimalca do oko 2.500 evra.\nS obzirom na aktuelnu situaciju, očigledno će potražnja za građevinskim radnicima, zidarima, električarima, variocima, keramičarima, armiračima i vozačima biti još veća, ali i da će im cena skočiti. S druge strane, plate ovih radnika u Srbiji su dosta niže, mada su kvalifikovani radnici, poput majstora, zanatlija, kao i građevinaca, sve više na ceni. Iskusan zavarivač može da dobije od četiri do sedam evra po satu rada u Srbiji, a početnik od dva i po do tri evra. Građevinci, odnosno zidari, na gradilištima u Srbiji zarade oko 80.000 dinara mesečno.\nUkoliko dođe do rasta plata radnika koji se uglavnom angažuju na gradilištima, što se u narednim mesecima i očekuje, i cene kvadrata u Srbiji će otići na gore.\nKako sada stoje stvari, prosečne cene kvadrata u centru Beograda sada se kreću oko 2.500 evra, na Novom Beogradu od oko 2.000 evra, a na periferiji 1.100 evra. U Nišu kvadrat košta oko 1.150 evra, u Kragujevcu oko 800 evra, a u Novom Sadu i do 1.700 evra. Nakon rasta od 10 odsto, kako je prognozirao naš sagovornik, prosečna cena kvadrata u Beogradu biće oko 2.750 evra, a u Nišu oko 1.270 evra.\nPoplavePoplave u NemačkojSezonski radnici


Izbor tužilaca je već obavljen u Vladi Srbije\nPokret „Dosta je bilo“, na čijem je čelu Saša Radulović, ocenio je danas da je izbor tužilaca već obavljen u Vladi Srbije, a da je glasanje u Skupštini Srbije samo „formalni paravan netransparentnog postupka“ tokom kojeg su prekršene sve procedure, pravila i zakoni.\n„Umesto da izbor najkvalitetnijih i nezavisnih tužilaca obavi Državno veće tužilaca (DVT), odnosno struka, DVT je poslužio samo kao protočni bojler jer je spisak svih prijavljenih kandidata samo prosledio Vladi da ona izabere, a premijerova skupštinska većina će glasati kako joj je naredjeno“, navodi se u saopštenju.\nTaj pokret je dodao da skupštinska većina nije ni blizu kvalifikovana za takve odluke i da će u parlamentu, samo na osnovu dostavljenih biografija, izabrati dva veoma važna tužioca.\n„Uvreda za zdrav razum bila bi da se poveruje da glasačka mašina, sa izmišljenim diplomama izmišljenih fakulteta, ima ikakvog uticaja na izbor tužilaca na osnovu biografskih podataka“, navodi se i dodaje da su kandidati „izabrani u Vladi, po želji premijera i njegovih prijatelja i poslovnih partnera“.\nPokret „Dosta je bilo“ takodje je ocenio da zemlja u kojoj premijer preko skupštinske većine bira tužioce nije demokratska i da je daleko od standarda koje podrazumeva Evropska unija.\n„Njih to očigledno ne zabrinjava, kao ni 2009. godine kada je pod Tadićevom vlašću sudska i tužilačka vlast birana po kafanama“, dodaje se.


Globalni privredni rast četiri odsto – Nadlanu.com\nGlobalni privredni rast četiri odsto\nObjavljeno 21. sep 2011. / 11:12:18\nVAŠINGTON, 21. septembra 2011. (Beta-AP) – Medjunarodni monetarni fond (MMF) je u novim prognozama globalni privredni rast procenio na četiri odsto i ove i naredne godine ali je znatno smanjio procene rasta evropske i američke privrede.\nOcenjujući da svetskom privrednom rastu prete ozbiljni rizici, MMF je u novim Svetskim ekonomskim perspektivama ukazao na zavisnost finansijskih potresa i sporog ekonomskog rasta i u SAD i u Evropi.\nU Evropi je, kako se navodi u izveštaju MMF-a, dužnička kriza naterala banke da smanje kreditiranje. Istovremeno je u SAD letošnji snažan pad cena akcija nepovoljno delovao na poverenje potrošača i poslovno poverenje i verovatno će doprineti padu potrošnje.\nTo je usporilo rast i podstaklo brojne investitore da izmeštaju novac, odnosno da sa ulaganja u akcije prelaze na sigurnije investicije, poput obveznica državne blagajne. Sporiji privredni rast u Evropi će otežati i borbu zemalja koje imaju dužničke probleme da stave svoje dugove pod kontrolu.\nIz MMF-a poručuju da evropski i američki zakonodavci moraju da budu odlučniji kako bi se smanjili budžetski deficiti. Takodje je MMF ukazao na potrebu da evropske banke što pre povećaju rezerve i to iznad novog minimalnog nivoa koji bi trebalo da se primenjuje od 2019. godine.


Na Ivankovcu pucala kopija Karađorđevog „trešnjevog topa“ - Sve o Srpskoj\nNa Ivankovcu pucala kopija Karađorđevog „trešnjevog topa“\nOBILJLEŽENA 213. GODIŠNJICA JEDNE OD NAJVEĆIH POBJEDA U PRVOM SRPSKOM USTANKU\nBoj na Ivankovcu, koji se odigrao 18. avgusta 1805. godine, primjer je taktički dobro osmišljene i ostvarene vojne operacije. Ustanicima je komandovao Milenko Stojković\nNA LOKALITETU „Šančevi na Ivankovcu“ kod Ćuprije danas je obilježena 213. godišnjica boja na Ivankovcu.\nNakon opela palim borcima u boju na Ivankovcu, predstavnici Ministarstva odbrane i Vojske Srbije, opštine Ćuprija, kao i boračkih udruženja položili su lovorove vijence i odali državne i vojne počasti kraj spomenika vojvodi Milenku Stojkoviću.\nDržavni sekretar Ministarstva za rad, zapošljavanje, boračka i socijalna pitanja Negovan Stanković, koji je predvodio državnu ceremoniju, kazao je da je Srbija tokom istorije često bila prinuđena da vodi odbrambene i oslobodilačke ratove, a nikada osvajačke.\n„Zato je Vlada Srbije posvećena dostojanstvenom sećanju na sve učesnike i događaje iz svoje istorije. Narod koji ne zna svoju istoriju ne može graditi budućnost kakvu želi“, rekao je Stanković.\nOn je kazao da je uvek bilo onih koji su bili protiv tadašnje i sadašnje Srbije.\n„Danas kada kompletno državno rukovodstvo pokušava da reši probleme, počev od ulaska u EU preko rešavanja pitanja Kosova i Metohije, mi dolazimo u situaciju da imamo napade sa svih strana, što znači da nam je neophodno da shvatimo da je Srbija jedina naša zemlja i da samo zajedno možemo da je gradimo“, kazao je Stanković.\nPredsjednik opštine Ćuprija Ninoslav Erić je rekao da je za vrijeme Karađorđa u Prvom srpskom ustanku Srbija bila jedinstvena u odluci da se bori protiv turske vojske.\nNakon nastupa gradskog hora Margi, pucano je iz replike Karađorđevog trešnjevog topa.\nBoj na Ivankovcu, koji se odigrao 18. avgusta 1805. godine, predstavlja jednu od najznačajnijih i najvećih pobjeda Karađorđevih ustanika, predvođenih Milenkom Stojkovićem, u čitavom razdoblju Prvog srpskog ustanka.\nPo ocjeni istoričara, to je primjer taktički dobro osmišljene i ostvarene vojne operacije.\nTagoviIvankovac Mileko Stojković Negovan Stanković Prvi srpski ustanak Ćuprija


Građani na lizing skoro da ništa više i ne kupuju | Kamatica\nPočetna > vest > Građani na lizing skoro da ništa više i ne kupuju\nGrađani na lizing skoro da ništa više i ne kupuju\nTekst objavljen: 25.11.2013 15:15\nBroj lizing ugovora građana smanjuje se iz meseca u mesec pa je to bio slučaj i u oktobru, kada je zabeležen pad od 1,6 odsto. U Asocijaciji lizing kompanija Srbije očekuju da taj pad bude zaustavljen u 2014. i da se broj ugovora stabilizuje. I u prvih deset meseci ove godine zabeležen je pad broja ugovora, i to 15,9 odsto, sa 7.009 na 5.892.\nGeneralna sekretarka Asocijacije lizing kompanija Teodora Milenković objasnila je da u taj broj velikim delom ulaze ugovori sklapani tokom 2008, odnosno pre ekonomske krize, kada je zaključivan višestruko veći broj ugovora nego u godinama nakon toga.\nPredsednik Asocijacije lizing kompanija Srbije Vladimir Pajović ocenio je da postoji veliki potencijal za širenje lizing industrije, ali da su propisi takvi da lizing stavljaju u podređeni položaj u odnosu na druge vrste finansiranja. Kako je istakao, asocijacija će se zalagati za to da se Zakon o porezu na dobit pravnih lica izmeni tako da se pravo na poreski kredit prilikom nabavke osnovnih sredstava omogući i onim preduzećima koja do toga dolaze putem finansijskog lizinga. Po njegovoj oceni, lizing kuće morale bi i da imaju pravo da zastupaju osiguravajuće kuće da bi se te usluge pružile klijentima na jednom mestu, a trebalo bi i da prestane praksa da parking servisi umesto onih koji ne plaćaju parking „jure” lizing kuće preko kojih su uzeti automobili. On je napomenuo da je u Hrvatskoj godišnji plasman lizing kompanija tri puta veći nego u Srbiji i da je u našoj zemlji potencijal za razvoj te industrije nesporan, posebno imajući u vidu starost voznog parka, kao i poljoprivredne mehanizacije. Pajović je naglasio da je lizing fleksibilna vrsta finansiranja jer prihvata i slabiji kreditni potencijal klijenata pošto ima odlično obezbeđenje.\n– Ti ugovori koji se zaključuju na period od pet godina isteći će krajem 2013, tako da se u 2014, kada oni izađu iz portfolija lizing kompanija, očekuje stabilizacija broja lizing ugovora ili njihov rast – rekla je Teodora Milenković na konferenciji za novinare.\nOna je napomenula da je 2008. godine plasman lizing ugovora bio na nivou od oko 800 miliona evra, dok je tokom protekle četiri godine prodaja bila na nivou od oko 300 miliona. Lane je iznosila 272 miliona evra. Iz istih razloga smanjuje se i broj korisnika lizing ugovora, čiji pad je za prvih deset meseci bio 17,3 procenata, dok je tokom samog oktobra smanjenje bilo 1,8 odsto.\nTeodora Milenković je ocenila da je dobro što se smanjuje učešće docnje, odnosno kašnjenja u otplati duga većeg od dva meseca, i to sa 14,4 odsto na 12,9, posmatrano od januara do oktobra.\nPo njenim rečima, građani imaju malo učešće u poslovanju lizing kompanija jer 95 odsto njihovog portfolija čine ugovori s privredom, a lizing kompanije, osim finansiranja opreme, ušle su i u proizvodnju i nekretnine.\n– Kada se radi o građanima, najveći broj ugovora zaključuje se za kupovinu automobila na lizing, a najveći broj povraćaja vozila bio je 2010. i 2011. godine. Sada su i građani, kao i kompanije, naučili lekciju i u poslednje tri godine tržište se stabilizovalo – rekla je Teodora Milenković.\nU strukturi plasmana lizing kompanija stanovništvo učestvuje s manje od pet odsto, a više od dve trećine klijenata čine mala i srednja preduzeća, dok ostatak plasmana otpada na velika preduzeća.\nAsocijacija lizing kompanija Srbije lizing ugovori lizing kupovina


Svako životno doba ima svoje potrebe za fizičkim angažovanjem preko sporta ili rekreacije. Ovo ne isključuje i posebne individualne mogućnosti (bolje očuvano zdravlje, trajno održavanje dobre kondicije). U najmlađem životnom dobu, pa sve do zrelosti, različite vrste individualnih ili kolektivnih igara čine svakodnevnu fizičku aktivnost pojedinca. Fizička aktivnost prema uzrastima je predviđena u školskoj ustanovi od osnovnog, preko srednjeg do visokog i najvišeg opšteg obrazovanja. Mlađi dijabetičari mogu da koriste sve vrste sportova, ukljuđujući i najaktivniji način angažovanja (takmičenja). Važno je da se zna da svako povećano angažovanje zahteva dodatan unos ugljenih hidrata u odnosu na količinu koja je dijetetskim programom bila predviđena. Ovo je posebno važno za one aktivnosti koje neprekidno traju određeno vreme (čas fizičkog obrazovanja, fudbal, odbojka, košarka, trčanje, plivanje, ples i dr.). U svim ovakvim i sličnim situacijama dijabetičar mora prethodno da uzme dodatni obrok (jedan sok i mali sendvič ili nekoliko keksa). U početku ovakvih angažovanja, dok još nema ličnog iskustva, dobro je da ima pri ruci nekoliko kocki šećera (pri pojavi hipoglikemije). Svako fizičko angažovanje dovodi do veće potrošnje šećera iz krvi (od strane mišića), a prethodno primljena doza insulina ili uzeta količina tabletiranog leka je predviđena za regularne dnevne potrebe. Dodatni obrok nadoknađuje utrošeni šećer iz krvi, "izravnava" situaciju i nema bojazni od hipoglikemije.\nNizak nivo insulina signalizira Vašoj jetri da "ispumpava" još više glukoze u krvotok. Ali, to samo pogoršava situaciju, jer nedostatak insulina znači da dodatna količina glukoze ne može da prodre u ćelije. Šta više, ostaće u krvotoku, što će prouzrokovati porast šećera u krvi. Osim toga, veoma lako se može javiti ketoacidoza, ukoliko Vaše telo počne da sagoreva postojeće masnoće u cilju nadoknađivanja potreba za "gorivom".\nProcena lekara treba da je odgovarajuća i nje se treba pridržavati, ako odgovara stvarnom stanju. Međutim, nekada se desi da je određeno opterećenje jače i tada se savetuje samostalno smanjenje angažovanja. Najopasnije je kada dijabetičar misli da ga je lekar "slabo" procenio, odnosno da je potcenio njegove fizičke mogućnosti, pa to samoinicijativno reguliše dodatnim opterećenjem. Dijabetičar je u ovakvim prilikama najčešće subjektivan i sebe izlaže riziku ili opasnostima za bitno oštećenje zdravlja. Ovo posebno dolazi do izražaja u kolektivnim igrama (učesnici različitog životnog doba i zdravstvenog stanja), kada osećaj za prestiž i sujetu mogu da prevagnu u odnosu na mogućnosti. Gimnastika je jedan od načina za dozirano fizičko angažovanje i može se primenjivati uzastopno, a uslovi i mesta izvođenja se mogu prilagođavati.


20.11.2021 u 16:10\nMedvedev lako protiv Ruda za finale u Torinu\nRuski teniser Danil Medvedev braniće titulu na završnom turniru sezone, pošto je danas u prvom polufinalu u Torinu pobedio Norvežanina Kaspera Rusa sa 6:4, 6:2.Drugi teniser sveta je do pobede protiv osmog na ATP listi i devetu uzastopnu na završnom turniru stigao posle samo 80 minuta igre. Medvedev je odlučujući brejk u prvom setu napravio u trećem gemu, iako je u petom gemu propustio još dve brejk prilike za ubedljivije vođstvo. U drugom setu nije bilo brejkova do petog gema i rezultata 2:2, nakon čega je Medvedev osvojio četiri gema i plasirao se u finale, prenosi Tanjug. Medvedev će se titulu boriti protiv pobednika drugog polufinala u kojem se večeras sastaju najbolji teniser sveta Novak Đoković i Nemac Aleksander Zverev.\n16.11.2021 u 17:38\nMedvedev bolji od Zvereva u Torinu\nRuski teniser Danil Medvedev pobedio je danas Nemca Aleksandera Zvereva sa 6:3, 6:7(3), 7:6(6) i tako napravio veliki korak ka plasmanu u polufinale završnog turnira u Torinu.Prošlogodišnji pobednik ATP finala je do pobede u drugom kolu Crvene grupe stigao posle dva sata i 35 minuta igre. Medvedev je u prvom kolu pobedio Huberta Hurkača i mogao bi večeras da osigura plasman u polufinale, u slučaju da Poljak pobedi Italijana Matea Beretinija koji je meč prvog kola predao Zverevu, prenosi Beta. Drugi teniser sveta je u uvodom gemu meča spasio dve brejk lopte, nakon čega je oduzeo servis Nemcu i poveo sa 3:0. Taj jedan brejk mu je bio dovoljan za vođstvo od 1:0. Medvedev je u drugom setu propustio tri brejk prilike, pa je pobednik tog dela igre rešen u taj-brejku koji je dobio\n15.01.2020 u 15:14\nOSKVA - Ruski premijer Dmitrij Medvedev raspustio je danas vladu Rusije, a ruski predsednik Vladimir Putin planira da ga imenuje za zamenika predsednika Saveta bezbednosti, kojim Putin predsedava. Medvedev je podneo ostavku na premijersku funkciju nakon razgovora sa ruskim predsednikom Vladimirom Putinom, koji mu se zahvalio na radu. „Želim da vam se zahvalim na svemu što je urađeno u ovom stadijumu našeg zajedničkog rada, želim da izrazim zadovoljstvo postignutim rezultatima”, rekao je Putin na sastanku sa kabinetom ministara. Istovremeno, Putin je objavio nameru da u Savetu za bezbednost postavi novu funkciju, zamenika predsednika, i da želi da Medvedeva imenuje na to mesto. „Smatram da je to moguće i to ću učiniti u narednim danima. Uvešću funkciju zamenika šefa Saveta bezbednosti. Kao što je poznato, predsednik Rusije je šef Saveta bezbednosti. Dmitrij se uvek bavio tim pitanjima. Sa stanovišta unapređenja naše odbrambene sposobnosti i bezbednosti, verujem da je to moguće i zamolio sam ga da ubuduće rešava takva pitanja”, rekao je Putin.\n25.12.2019 u 12:57\nRaste brojnost medveda i vukova u Srbiji\nPosmatranje i praćenje krupnih zveri u Parku prirode „Golija”, Parku prirode „Zlatibor” kao i u Nacionalnom parku „Kopaonik” pokazale je porast brojnosti mrkih medveda i vukova u Srbiji, kao i da je broj prijava štete smanjen, navodi se u saopštenju Zavoda za zaštitu prirode Srbije povodom VI skupa institucija za zaštitu prirode „Partnerstvom ka zaštiti prirode” . Mrki medved je najkrupniji pripadnik reda zveri kod nas. Nekada je bio široko rasprostranjen na teritoriji Srbije. Do kraja dvadesetog veka bilo je sve manje staništa mrkog medveda u Srbiji, što je praćeno i smanjenjem brojnosti populacija ove krupne zveri. Trag prednje šape medveda (Foto Zavod za zaštitu prirode Srbije) Najnoviji podaci Zavoda ukazuju na značajan oporavak vrste, praćen porastom brojnosti\nMedvedev na osam lokacija u BG, većina ulice se zatvara\nZbog posete ruskog premijera Dmitrija Medvedeva danas su u Beogradu na snazi vanredne saobraćajne mere i veći broj ulica biće tokom zatvoren za saobraćaj. Medvedev će u srpskoj prestonici provesti oko 10 sati, njegova poseta je „aktivna” jer uključuje obilazak oko osam lokacija u gradu, zbog toga će već broj ulica tokom čitavog dana biti zatvoren. Kako prenose mediji, maršruta kojom će se Medvedev kretati nije poznata, ali se pretpostavlja da će auto-put biti zatvoren nekoliko puta u toku dana. Zbog posete zatvoreni su delovi Novog Beograda, Batajnice, Zemuna, a biće zatvoren i Terazijski tunel, Trg Nikole Pašića, Bulevar kralja Aleksandra, Ruzveltova, potez oko Kalemegdana, Ulica Kneza Miloša, Topčiderska zvezda. Nakon vojne vežbe na aerodromu u Batajnici, Medvedev će doći u\n19.10.2019 u 12:15\nSrbiji pomoć za očuvanje suvereniteta, mirno rešenje na osnovu Rezolucije 1244\nPremijer Rusije Dmitrij Medvedev izjavio je danas da Rusija podržava Srbiju i spremna je da joj pruži svaku pomoć u očuvanju njenog teritorijalnog suverentita i integriteta, napominući da je Rusija samo za mirno rešenje u skladu sa Rezolucijom 1244 Saveta Bezednosti. „Želimo stabilan Balkan i saradnju sa svim zemljama na Balkanu”, rekao je Medvedev u obraćanju u Skupštini Srbije. On je podsetio da je i pre deset godina bio u Srbiji, dodajući da su i tada odnosi bili na visokom nivou, prijateljski, ali i da su u usponu i karakteriše ih međuosobno veliko razumevanje. „Visoko cenimo da Srbija nije uvela sankcije Rusiji uprkos velikim pritiscima”, rekao je Medvedev. On je najavio da će 25. oktobra u Moskvi biti premijerka Srbije Ana Brnabić kako bi se potpisao sporazum o slobodnoj\n19.10.2019 u 10:21\nPovodom 75. godišnjice od oslobođenja Beograda u Drugom svetskom ratu danas će predsednik Srbije Aleksandar Vučić ugostiti predsednika Vlade Ruske Federacije Dmitrija Medvedeva. Očekuje se da će tokom boravka ruskog premijera biti potpisano nekoliko sporazuma i memoranduma, od kojih je možda najvredniji dokument o modernizaciji barske pruge. Zbog ove posete bezbednost u Beogradu danas će biti podignuta na najviši nivo. Više od pet hiljada policajaca, ali i pripadnika bezbednosnih službi Srbije, biće uključeno u zaštitu, a iz Rusije se očekuje najmanje 30 bezbednjaka, koji će u stopu pratiti Medvedeva. Svi oni će za oko 12 sati, koliko će Medvedev biti u Beogradu, nekoliko puta kontrolisati osam lokacija koje će predsednik ruske vlade obići tokom današnjeg dana. Njegova prva destinacija biće\nNovi ruski helikopteri „prethodnica” Medvedeva\nU subotu će, povodom 75. godišnjice od oslobođenja Beograda u Drugom svetskom ratu, na vojnom aerodromu „Pukovnik-pilot Milenko Pavlović” u Batajnici biti održan prikaz sposobnosti Vojske Srbije „Sloboda 2019”. Iako to nije zvanično objavljeno, na osnovu nezvaničnih saznanja medija i izuzetnih bezbednosnih priprema, izvesno je da će ovom događaju prisustvovati premijer Ruske Federacije Dmitrij Medvedev i državni vrh Srbije. Osim toga, neće izostati ni premijerno prikazivanje naoružanja koje je stvar prestiža kada su ovakvi vojni događaji u pitanju. Ovog puta to će, sva je prilika, biti prikazani transportni helikopteri tipa Mi-17, koji su ovih dana isporučeni iz Rusije, upravo na aerodrom u Batajnici, gde su prebačeni gigantskim transportnim avionom An-124. Reč je o tri letelice, koje se već\n04.10.2019 u 13:10\nPoseta Medvedeva Srbiji korak više u širenju saradnje\nPredsednik Srbije Aleksandar Vučić primio je ambasadora Ruske Federacije Aleksandra Bocan-Harčenka, sa kojim je razgovarao o organizaciji posete ruskog premijera Dmitrija Medvedeva i zajedničkom obeležavanju značajnog jubileja - 75 godina od oslobođenja Beograda u Drugom svetskom ratu. Predsednik Vučić je istakao da će, osim podsećanja na slavnu slobodarsku tradiciju dvaju naroda, poseta premijera Medvedeva značiti korak više u širenju bilateralne saradnje, jer se očekuje potpisivanje novih međudržavnih dokumenata. Predsednik Vučić je izrazio zahvalnost za poruku podrške državnim i nacionalnim interesima naše zemlje, koju mu je preneo šef ruske diplomatije Lavrov, tokom sastanka u Njujorku prošle sedmice. „To pokazuje da između Srbije i Rusije vladaju odnosi međusobnog\n16.01.2022 u 18:51\nU Srbiji u prihvatnim i centrima za azil u 2021. bilo 68.308 migranata\n16.01.2022 u 18:39


Ponovo otkazano ročište za pripadnike grupe “Pravda za Davida”\nBanjaluka: Ponovo otkazano ročište za pripadnike grupe “Pravda za Davida”\n03/12/2019 u 15:55\nU Banjaluci je ponovo otkazano ročište za 27 osoba koji su prijavljeni za remećenje javnog reda i mira i nezakonito okupljanje 19. i 20. 9. 2018. ispred PU Banjaluka.\nRočiste je odgođeno jer policija odbrani nije dostavila traženi video materijal da identifikuje optužene za remećenje javnog reda i mira\nPrijavljene osobe su uglavnom članovi neformalne grupe građana “Pravda za Davida”.\nČlanovi grupe “Pravda za Davida” kažu da optužbe da su remetili javni red i mir nemaju nikakvu težinu budući da njihovi uzvici i parole predstavljaju izražavanje mišljenja o radu državnih organa, kao što je MUP RS i ministar, a što nije kažnjivo – to se eksplicitno navodi u Ustavu RS, kao i u Zakonu o javnom redu i miru RS.\nMeđu optuženima se nalaze i poslanici u Narodnoj skupštini RS Nebojša Vukanović i Draško Stanivuković koji su tražili da se postupak protiv njih odvoji od ostatka optuženih.\nOd 26. marta prošle godine roditelji mladića i grupa “Pravda za Davida” na Trgu Krajine u Banjaluci organizovali su okupljanja s ciljem otkrivanja istine o ubistvu. Okupljanja građana zabranjena su od 25. decembra prošle godine, a nekoliko dana nakon toga Davor Dragičević, Davidov otac, napustio je BiH nakon što je policija rastjerala i privela okupljene građane.\nNa Skupštini EP HZ HB nije izabran novi Nadzorni odbor